qundao/data-zh-poetry huggingface dataset:
郡圃观酴醿
作者：刘子翚
朝代：宋

忆昔寻春西洛桥，酴醿结洞横朱架。
翠帷银网一番新，百万花头相枕籍。
飘摇羽客静疑仙，窈窕素娥娇欲嫁。
细蕤摘贮绛纱囊，扑鼻清香夺兰麝。
论花每恨流品杂，韵绝江梅此其亚。
纷纷红紫已空条，耿耿冰霜犹照夜。
只今漂泊一身存，海角逢春足悲咤。
银苞翠蔓宛如昨，瘦骨苍颜忽惊乍。
当时我最推少年，想见同游更衰谢。
洛阳园苑狐兔生，虏骑时来北邙下。
浮生荣悴均有老，万古兴衰那足讶。
南邻地主好襟怀，官事稍闲须命驾。
急须唤酒赏余妍，恶雨狂风不相借。
酴醾
作者：刘子翚
朝代：宋

颠风急雨退花晨，翠叶银苞照眼新。高架攀缘虽得地，长条盘屈总由人。横钗素朵开犹小，扑酒馀香韵绝伦。唯有金沙颜色好，年年相伴殿残春。
酴醾四首
作者：刘子翚
朝代：宋

蒙笼春幰顶，夭矫赤虬身。雨蓓犹缄暖，精神照晚春。斑斑心点紫，叠叠萼承冰。除却横枝韵，群芳尽与能。独立幽亭晚，春风玉一围。残英不著地，去作岭云飞。霜蕤薰碧醥，气味已相传。终以香为累，无人解倒悬。
酴醾四首·其三
作者：刘子翚
朝代：宋

独立幽亭晚，春风玉一围。残英不著地，去作岭云飞。
酴醾四首·其二
作者：刘子翚
朝代：宋
体裁：古风

斑斑心点紫，叠叠萼承冰。除却横枝韵，群芳尽与能。
酴醾四首·其四
作者：刘子翚
朝代：宋

霜蕤薰碧醥，气味已相传。终以香为累，无人解倒悬。
酴醿
作者：刘子翚
朝代：宋

颠风急雨退花晨，翠叶银苞照眼新。
高架攀缘虽得地，长条盘屈总由人。
横钗素朵开犹小，扑酒余香韵绝伦。
唯有金沙颜色好，年年相伴殿残春。
酴醿四首·其一
作者：刘子翚
朝代：宋
体裁：古风

蒙笼春幰顶，夭矫赤虬身。雨蓓犹缄暖，精神照晚春。
酴醿四首·其三
作者：刘子翚
朝代：宋

独立幽亭晚，春风玉一围。
残英不着地，去作岭云飞。
酴醿四首·其二
作者：刘子翚
朝代：宋

斑斑心点紫，迭迭萼承冰。
除却横枝韵，羣芳尽与能。
酴醿四首·其四
作者：刘子翚
朝代：宋

霜蕤熏碧醥，气味已相传。
终以香为累，无人解倒悬。
醉歌赠金元白
作者：刘子翚
朝代：宋

南游会稽今十年，重来风物皆依然。
一时冠盖零落尽，故人独老空江边。
西陵仓曹实冗散，出无车马众所怜。
江亭曳履偶识面，凛凛瘦骨余双颧。
谈兵自是一敌国，屡荐不用宁非天。
胸中跧伏万貔虎，静若女子容娟娟。
我家光禄新出塞，羣彦入幕君宜先。
自言衰髮已种种，岂復有意仍腾骞。
强饭廉颇思故国，据鞍马援忘华颠。
只今左臂虽小病，尚想揽辔能周旋。
兴来且酌杯中酒，边庭消息君知否。
经天太一位临坎，干戈丧乱已经久。
南关兵败上将戮，太原城破羣胡守。
呜呼国步危若此，每惜壮士时难偶。
猝嗟未是真英雄，纶巾羽扇聊从容。
何当矍铄渡河去，一洗塞北烟尘空。
醉歌赠金元白
作者：刘子翚
朝代：宋

南游会稽今十年，重来风物皆依然。一时冠盖零落尽，故人独老空江边。西陵仓曹实冗散，出无车马众所怜。江亭曳履偶识面，凛凛瘦骨馀双颧。谈兵自是一敌国，屡荐不用宁非天。胸中跧伏万貔虎，静若女子容娟娟。我家光禄新出塞，群彦入幕君宜先。自言衰发已种种，岂复有意仍腾骞。强饭廉颇思故国，据鞍马援忘华颠。只今左臂虽小病，尚想揽辔能周旋。兴来且酌杯中酒，边庭消息君知否。经天太一位临坎，干戈丧乱已经久。南关兵败上将戮，太原城破群胡守。呜呼国步危若此，每惜壮士时难偶。猝嗟未是真英雄，纶巾羽扇聊从容。何当矍铄渡河去，一洗塞北烟尘空。
醉歌赠金元白
作者：刘子翚
朝代：宋

南游会稽今十年，重来风物皆依然。一时冠盖零落尽，故人独老空江边。西陵仓曹实冗散，出无车马众所怜，江亭曳履偶识面，凛凛瘦骨余双颧。谈兵自是一敌国，屡荐不用宁非天。胸中跧伏万貔虎，静若女子容娟娟。我家光禄新出塞，群彦入幕君宜先。自言衰发已种种，岂复有意仍腾骞。强饭廉颇思故国，据鞍马援忘华颠。只今左臂虽小病，尚想揽辔能周旋。兴来且酌杯中酒，边庭消息君知否。经天太一位临坎，干戈丧乱已经久。南关兵改上将戮，太原城破群胡守。呜呼国步危若此，每惜壮士时难偶。猝嗟未是真英雄，纶巾羽扇聊从容。何当矍铄渡河去，一洗塞北烟尘空。
野墅
作者：刘子翚
朝代：宋
体裁：五言律诗

野墅惊秋晚，残年匆匆过。海潮通井浅，林日到窗多。酒尽邻翁饷，诗成稚子哦。人生行乐耳，轩冕奈余何。
野步
作者：刘子翚
朝代：宋

野步忘归远，春心不自休。管弦非老伴，风雨定花仇。柳暗深深路，溪寒小小楼。谢娘歌白伫，此意可忘忧。
野步
作者：刘子翚
朝代：宋
体裁：五言律诗

野步忘归远，春心不自休。管弦非老伴，风雨定花雠。柳暗深深路，溪寒小小楼。谢娘歌白纻，此意可忘忧。
金陵怀古
作者：刘子翚
朝代：宋
体裁：七言律诗

荒城莽莽蔽荆榛，虎踞龙蟠迹已陈。赤壁战争江照晚，青楼歌舞鸟鸣春。十年王气雄图尽，一叠寒笳客恨新。折屐风流犹可想，只今高卧岂无人。
金陵怀古
作者：刘子翚
朝代：宋

荒城莽莽蔽荆榛，虎踞龙蟠迹已陈。
赤壁战争江照晚，青楼歌舞鸟鸣春。
十年王气雄图尽，一迭寒笳客恨新。
折屐风流犹可想，只今高卧岂无人。
铜爵
作者：刘子翚
朝代：宋
体裁：七言绝句

金碧销磨瓦面星，乱山依旧绕宫城。路人休唱高台曲，台上而今春草生。
长句寄尚明学士
作者：刘子翚
朝代：宋

短褐沉潜不近名，只今长乐郑康成。
酒中贤圣无多酌，琴裏宫商一再行。
翰墨放怀新水石，烽烟回首旧蓬瀛。
四愁不为思君作，怀抱何因得暂平。
长句寄尚明学士
作者：刘子翚
朝代：宋

短褐沉潜不近名，只今长乐郑康成。酒中贤圣无多酌，琴裹宫商一再行。翰墨放怀新水石，烽烟回首旧蓬瀛。四愁不为思君作，怀抱何因得暂平。
长句寄尚明学士
作者：刘子翚
朝代：宋

短褐沉潜不近名，只今长乐郑康成。酒中贤圣无多酌，琴里宫商一再行。翰墨放怀新水石，烽烟回首旧蓬瀛。四愁不为思君作，怀抱何因得暂平。
问明仲游武夷日
作者：刘子翚
朝代：宋

兀兀听凉雨，开门雪涨川。独行枫叶底，秋兴雁行边。老去无多事，閒知有胜缘。何时纵仙舸。我亦愿周旋。
问明仲游武夷日
作者：刘子翚
朝代：宋
体裁：五言律诗

兀兀听凉雨，开门雪涨川。独行枫叶底，秋兴雁行边。老去无多事，閒知有胜缘。何时纵仙舸，我亦愿周旋。
闻笛
作者：刘子翚
朝代：宋
体裁：五言律诗

倚楼何处笛，飞响彻云霄。曲怨吹难尽，风回听忽遥。戍兵临绝漠，闺妇起寒宵。一弄梅飞雪，华年鬓亦凋。
闻筝作
作者：刘子翚
朝代：宋

月高夜鸣筝，声从绮窗来。
随风更迢递，萦云暂徘徊。
余音若可玩，繁弦互相催。
不见理筝人，遥知心所怀。
宁悲旧宠弃，岂念新期乖。
含情郁不发，寄曲宣余哀。
一弹飞霜零，再抚流光颓。
每恨听者稀，银甲生浮埃。
幽幽孤凤吟，众鸟声难谐。
盛年嗟不偶，况乃容华衰。
道同符片诺，志异劳百媒。
栖栖墙东客，亦抱凌云才。
闻筝作
作者：刘子翚
朝代：宋

月高夜鸣筝，声从绮窗来。
随风更迢递，萦云暂徘徊。
余音若可玩，繁弦互相催。
不见理筝人，遥知心所怀。
宁悲旧宠弃，岂念新期乖。
含情鬰不发，寄曲宣余哀。
一弹飞霜零，再抚流光颓。
每恨听者稀，银甲生浮埃。
幽幽孤凤吟，众鸟声难谐。
盛年嗟不偶，况乃容华衰。
道同符片诺，志异劳百媒。
栖栖墙东客，亦抱凌云才。
闻筝作
作者：刘子翚
朝代：宋

月高夜鸣筝，声从绮窗来。随风更迢递，萦云暂徘徊。馀音若可玩，繁弦互相催。不见理筝人，遥知心所怀。宁悲旧宠弃，岂念新期乖。含情郁不发，寄曲宣馀哀。一弹飞霜零，再抚流光颓。每恨听者稀，银甲生浮埃。幽幽孤凤吟，众鸟声难谐。盛年嗟不偶，况乃容华衰。道同符片诺，志异劳百媒。栖栖墙东客，亦抱凌云才。
闻韩侯至
作者：刘子翚
朝代：宋

今代淮阴将，宣威瘴海东。
夜营兵气黑，寒啧战声雄。
有冠常亲讨，无官可赏功。
屹然沈鸷貌，识汝未侯中。
闻韩侯至
作者：刘子翚
朝代：宋
体裁：五言律诗

今代淮阴将，宣威瘴海东。夜营兵气黑，寒碛战声雄。有寇常亲讨，无官可赏功。屹然沈鸷貌，识汝未侯中。
防江行
作者：刘子翚
朝代：宋

朝来杀气秋，千里无立草。翩翩黑帜飞，结垒天长道。猎罢楚天寒，黄云淡如扫。汉家飞将雄，夜战芜城北。双刀斫尽刓，月暗穿围出。低头拔胡箭，却向胡军射。寒烽隔水明，虏意犹叵测。君王自临戎，万骑随清跸。士气薄层霄，欃枪夜无色。江边五色旗，分总期门士。惊砂杂雪飞，日暮孤城闭。寂寥良将风，谁识投醪意。楼船动沧江，江晴鼓声发。男儿取封侯，赴敌如饥渴。腰悬孛堇头，长歌献金阙。
防江行·其二
作者：刘子翚
朝代：宋
体裁：古风

汉家飞将雄，夜战芜城北。双刀斫尽刓，月暗穿围出。低头拔胡箭，却向胡军射。
防江行五首
作者：刘子翚
朝代：宋
体裁：古风

寒烽隔水明，虏意犹叵测。君王自临戎，万骑随清跸。士气薄层霄，欃枪夜无色。
防江行五首
作者：刘子翚
朝代：宋
体裁：古风

朝来杀气秋，千里无立草。翩翩黑帜飞，结垒天长道。猎罢楚天寒，黄云淡如扫。
防江行五首
作者：刘子翚
朝代：宋
体裁：古风

楼船动沧江，江晴鼓声发。男儿取封侯，赴敌如饥渴。腰悬孛堇头，长歌献金阙。
防江行五首
作者：刘子翚
朝代：宋

汉家飞将雄，夜战芜战北。
双刀斫尽刓，月暗穿围出。
低头拔胡箭，却向胡军射。
防江行五首
作者：刘子翚
朝代：宋
体裁：古风

江边五色旗，分总期门士。惊砂杂雪飞，日暮孤城闭。寂寥良将风，谁识投醪意。
阻风
作者：刘子翚
朝代：宋

晚岁多悲风，江湖浪峥嵘。扁舟渺无依，日暮犹孤征。重岗拥滞协，迥隰飘浮霙。系舟古岸边，缆断舟复横。天寒鸿雁稀，滞留知旅情。颓崖震林谷，客子心夜惊。披衣待清晓，缺月西南明。远游多所怀，益遣归思盈。
阻风
作者：刘子翚
朝代：宋

晚岁多悲风，江湖浪峥嵘。扁舟渺无依，日暮犹孤征。重岗拥滞雾，迥隰飘浮霙。系舟古岸边，缆断舟复横。天寒鸿雁稀，滞留知旅情。颓崖震林谷，客子心夜惊。披衣待清晓，缺月西南明。远游多所怀，益遣归思盈。
阻风
作者：刘子翚
朝代：宋

晚岁多悲风，江湖浪峥嵘。
扁舟渺无依，日暮犹孤征。
重岗拥滞雾，迥隰飘浮霙。
繫舟古岸边，缆断舟復横。
天寒鸿鴈稀，滞留知旅情。
颓崖震林谷，客子心夜惊。
披衣待清晓，缺月西南明。
远游多所怀，益遣归思盈。
隆佑太后挽歌辞三首
作者：刘子翚
朝代：宋

三朝钦母训，四海被仁风。
仓卒垂帘政，艰难取日功。
仙游睽懿范，孝慕惨皇衷。
寝隧休华饰，灵輀必返嵩。
隆佑太后挽歌辞三首
作者：刘子翚
朝代：宋

俭约身为率，忧勤寿岂延。
钟残长乐夜，日断泰陵烟。
归驭应奔月，余勋赖补天。
伤心南渡日，一棹赣江船。
隆佑太后挽歌辞三首·其三
作者：刘子翚
朝代：宋

俭约身为率，忧勤寿岂延。
钟残长乐夜，日断泰陵烟。
归驭应奔月，余勋頼补天。
伤心南渡日，一棹灨江船。
隆祐太后挽歌辞三首
作者：刘子翚
朝代：宋

三朝钦母训，四海被仁风。仓卒垂帘政，艰难取日功。仙游暌懿范，孝慕惨皇衷。寝隧休华饰，灵輀必返嵩。谥易徽名正，恩加戚属优。素心潜道妙，盛化秉坤柔。握玺终存汉，为梁实配周。愿书班马纪，万古播芳猷。俭约身为率，忧勤寿岂延。钟残长乐夜，日断泰陵烟。归驭应奔月，馀勋赖补天。伤心南渡日，一棹赣江船。
隆祐太后挽歌辞三首·其一
作者：刘子翚
朝代：宋
体裁：五言律诗

三朝钦母训，四海被仁风。仓卒垂帘政，艰难取日功。仙游暌懿范，孝慕惨皇衷。寝隧休华饰，灵輀必返嵩。
隆祐太后挽歌辞三首·其三
作者：刘子翚
朝代：宋

俭约身为率，忧勤寿岂延。钟残长乐夜，日断泰陵烟。归驭应奔月，馀勋赖补天。伤心南渡日，一棹赣江船。
隆祐太后挽歌辞三首·其二
作者：刘子翚
朝代：宋
体裁：五言律诗

谥易徽名正，恩加戚属优。素心潜道妙，盛化秉坤柔。握玺终存汉，为梁实配周。愿书班马纪，万古播芳猷。
雨歇
作者：刘子翚
朝代：宋
体裁：七言绝句

雨歇长虹淡欲收，疏疏寒霭暮依楼。西风满院催摇落，已觉梧桐不耐秋。
雪
作者：刘子翚
朝代：宋

晚天冥漠霰初飞，皓皓出颜复水湄。莫遣瑶林生染污，却忧云路隐巇危。寒侵夜褐樽前觉，春入晴檐枕上知。忆得梁园探花早，十年泪眼看旌旗。
雪
作者：刘子翚
朝代：宋

晚天冥漠霰初飞，皓皓山颜复水湄。莫遣瑶林生染污，却忧云路隐巇危。寒侵夜褐樽前觉，春入晴檐枕上知。忆得梁园探花早，十年泪眼看旌旗。
雪
作者：刘子翚
朝代：宋

晚天冥漠霰初飞，皓皓山颜復水湄。
莫遣瑶林生染污，却忧云路隠巇危。
寒侵夜褐樽前觉，春入晴檐枕上知。
忆得梁园探花早，十年泪眼看旌旗。
霖雨
作者：刘子翚
朝代：宋

霖雨遂兼旬，瘴雾盈川谷。霏阴入户浮，润气滋帷褥。溟濛飞泽远，散漫何时足。骤响决流渠，惊洪发平陆。翔禽困滞翼，穴兽思冯木。衡茅日萎坏，环堵无完筑。昽匆晚色霁，草树晞华沐。长雷夜复兴，濯濯鸣高屋。抚枕不能寐，沈忧萃心曲。
霖雨
作者：刘子翚
朝代：宋

霖雨遂兼旬，瘴雾盈川谷。
霏阴入户浮，润气滋帷褥。
溟蒙飞泽远，散漫何时足。
骤响决流渠，惊洪发平陆。
翔禽困滞翼，穴兽思冯木。
衡茅日萎坏，环堵无完筑。
昽匆晚色霁，草树晞华沐。
长雷夜復兴，濯濯鸣高屋。
抚枕不能寐，沈忧萃心曲。
霖雨
作者：刘子翚
朝代：宋

霖雨遂兼旬，瘴雾盈川谷。霏阴入户浮，涧气滋帷褥。溟蒙飞泽远，散漫何时足。骤响决流渠，惊洪发平陆。翔禽困滞翼，穴兽思冯木，衡茅日萎坏，环堵无完筑。眬匆晚色霁，草树晞华沐。长雷夜复兴，濯濯鸣高屋。抚枕不能寐，沈忧萃心曲。
靖康改元四十韵
作者：刘子翚
朝代：宋

肉食开边衅，天骄负汉恩。阴谋招叛将，喋血犯中原。饮马江河竭，鸣笳宇宙喧。氛埃缠帝座，猰㺄吠宫垣。鼓锐梯飞壁，弯强矢及门。黔黎惊瓦解，冠盖尽星奔。走辙秦城地，浮航楚峡村。画堂空锁钥，乐府散婵媛。夜诏闻传玺，春王记改元。三辰光尽匿，四海浪横翻。伏阁惟群彦，兴邦在一言。雉城期必守，虎旅更增屯。龙困虽忧蚁，牛羸尚覆豚。谋成擒颉利，义可绝乌孙。坚壁师弥老，穷兵火自燔。钩鱼犹假息，幕燕暂游魂。恳款情先露，诛锄党实繁。横磨非嗜杀，下策且和番。割地烦专使，要盟胁至尊。赐弓垂拱殿，留宴玉津园。回骑桑乾北，游军广武原。驱驰无立草，剖斲露空坟。太子悲秦粟，明妃泣汉轩。敌情终未测，邻好久宜敦。晋赵封疆远，金汤阻固存。短衣求李广，长啸得刘琨。御极朝仪盛，胪传诏语温。神霄分别仗，法驾引双辕。内柳东风软，宫花丽日暄。闾阎多喜气，箫鼓送芳樽。运契天同力，时危祸有根。覆车宜自戒，曲突更深论。落拓江南士，飘零塞北藩。蚤尝专翰墨，晚厌属櫜鞬。拔剑思摩垒，怀书拟叩阍。蹉跎谋不遂，感激气潜吞。野迥寒烽照，楼高暮雨昏。望乡心恍惘，忧国涕潺湲。仄席勤咨访，垂绅乐引援。鹓鸾方竞集，短翼待腾鶱。
靖康改元四十韵
作者：刘子翚
朝代：宋

肉食开边衅，天骄负汉恩。
阴谋招叛将，喋血犯中原。
饮马江河竭，鸣笳宇宙喧。
氛埃缠帝座，猰貐吠宫垣。
鼓锐梯飞壁，弯强矢及门。
黔黎惊瓦解，冠盖尽星奔。
走辙秦城地，浮航楚峡村。
画堂空锁钥，乐府散婵媛。
夜诏闻传玺，春王记改元。
三辰光尽匿，四海浪横翻。
伏阁惟羣彦，兴邦在一言。
雉城期必守，虎旅更增屯。
龙困虽忧蚁，牛羸尚覆豚。
谋成擒颉利，义可绝乌孙。
坚壁师弥老，穷兵火自燔。
鈎鱼犹假息，幕燕暂游魂。
恳款情先露，诛鉏党实繁。
横磨非嗜杀，下策且和番。
割地烦专使，要盟胁至尊。
赐弓垂拱殿，留宴玉津园。
回骑桑干北，游军广武原。
驱驰无立草，剖斲露空坟。
太子悲秦粟，明妃泣汉轩。
敌情终未测，邻好久宜敦。
晋赵封疆远，金汤阻固存。
短衣求李广，长啸得刘琨。
御极朝仪盛，胪传诏语温。
神霄分别仗，法驾引双辕。
内柳东风软，宫花丽日暄。
闾阎多喜气，箫鼓送芳樽。
运契天同力，时危祸有根。
覆车宜自戒，曲突更深论。
落拓江南士，飘零塞北藩。
蚤尝专翰墨，晚厌属櫜鞬。
拔剑思摩垒，怀书拟叩阍。
蹉跎谋不遂，感激气潜吞。
野迥寒烽照，楼高暮雨昏。
望乡心恍惘，忧国涕潺湲。
仄席勤咨访，垂绅乐引援。
鹓鸾方竞集，短翼待腾鶱。
靖康改元四十韵
作者：刘子翚
朝代：宋

肉食开边釁，天骄负汉恩。阴谋招叛将，喋血犯中原。饮马江河竭，鸣笳宇宙喧。氛埃缠帝座，猰㺄吸宫垣。鼓锐梯飞壁，弯强矢及门。黔黎惊瓦解，冠盖尽星奔。走辙秦城地，浮航楚峡村。画堂空锁钥，乐府散婵媛。夜诏闻传玺，春王记改元。三辰光尽匿，四海浪横翻。伏阁惟群彦，兴邦在一言。雉城期必守，虎旅更增屯。龙困虽忧蚁，牛赢尚覆豚。谋成擒颉利，义可绝乌孙。坚壁师弥老，穷兵火自燔。钩鱼犹假息，幕燕暂游魂。恳款情先露，诛锄党实繁。横磨非嗜杀，下策且和番。割地烦专使，要盟胁至尊。赐弓垂拱殿，留宴玉津园。回骑桑乾北，游军广武原。驱驰无立草，剖斲露空坟。太子悲秦粟，明妃泣汉轩。敌情终未测，邻好久宜敦。晋赵封疆远，金汤阻固存。短衣求李广，长啸得刘琨。御极朝仪盛，胪传诏语温。神霄分别仗，法驾引双辕。内柳东风软，宫花丽日暄。闾阎多喜气，箫鼓送芳樽。运契天同力，时危祸有根。覆车宜自戒，曲突更深论。落拓江南士，飘零寒北潘。蚤尝专翰墨，晚厌属橐鞬。拔剑思摩垒，怀书拟叩阍。蹉跎谋不遂，感激气潜吞。野迥寒烯照，楼高暮雨昏。望乡心恍惘，忧国涕潺湲。仄席勤谘访，垂绅乐引援。鵷鸾方竞集，短翼待腾骞。
韩干画马阙四足龙眠拓而全之
作者：刘子翚
朝代：宋

吾闻两臂天下重，马失四蹄将底用。平生想似万里游，对此惟心恻然动。得非曾落驽骀群，踠脱泥涂良已勤。又疑逸气厌拘系，绝蹯径欲超浮云。谛观事乃不尔剧，破练丹青老无色。轩昂自有尊足存，顾眄一株阴山碧。韩生笔法妙此图，龙眠拓出了不殊。断鳌自昔徒闻说，续凫虽工计已疏。何如染作沧江远明灭，要看追风蹴微云。
韩干画马阙四足龙眠搨而全之
作者：刘子翚
朝代：宋

吾闻两臂天下重，马失四蹄将底用。
平生想似万里游，对此惟心恻然动。
得非曾落驽骀羣，踠脱泥涂良已勤。
又疑逸气厌拘系，绝蹯径欲超浮云。
谛观事乃不尔剧，破练丹青老无色。
轩昂自有尊足存，顾眄一株阴山碧。
韩生笔法妙此图，龙眠搨出了不殊。
断鳌自昔徒闻说，续鳬虽工计已疏。
何如染作沧江远明灭，要看追风蹴微云。
韩干画马阙四足龙眠榻而全之
作者：刘子翚
朝代：宋

吾闻两臂天下重，马失四蹄将底用。平生想似万里游，对此惟心恻然动。得非曾落驽骀群，踠脱泥涂良已勤。又疑逸气厌拘系，绝蹯径欲超浮云。谛观事乃不尔剧，破练丹青老无色。轩昂自有尊足存，顾眄一株阴山碧。韩生笔法妙此图，龙眠榻出了不殊。断鳌自昔徒闻说，续凫虽工计已疏。何如染作沧江远明灭，要看追风蹴微云。
题丞厅
作者：刘子翚
朝代：宋
体裁：七言绝句

暮年丛薄寄鹪鹩，搔首巡檐岁月销。留与后人还要否，一轩松竹冷潇潇。
题吴若愚一经堂
作者：刘子翚
朝代：宋
体裁：七言律诗

老矣惟书爱未消，喜闻新塾出尘嚣。轩窗近水来无厌，弦诵因风听忽遥。游艺定知轻拾芥，正心端欲似耘苗。一经教子诚为乐，家世从今未寂寥。
题大义泉
作者：刘子翚
朝代：宋

移筇山未深，切骨寒无那。蜿蜒瘦苍虬，脚底飞腾过。幽亭护石池，庭事不敢涴。虚中涵月净，冷面从云呵。欲搥玄璧试，恐触方诸破。平生泉石痴，屡此箕踞坐。重来照清癯，白发添个个。凡心未痛浣，老气日以惰。缅怀大义风，绝唱宁无和。悚然听琮琤，耳观为之大。
题大义泉
作者：刘子翚
朝代：宋

移筇山未深，切骨寒无那。
蜿蜒瘦苍虬，脚底飞腾过。
幽亭护石池，庭事不敢涴。
虚中涵月浄，冷面从云呵。
欲搥玄璧试，恐触方诸破。
平生泉石痴，屡此箕踞坐。
重来照清癯，白髮添箇箇。
凡心未痛浣，老气日以惰。
缅怀大义风，绝唱宁无和。
悚然听琮琤，耳观为之大。
题大义泉
作者：刘子翚
朝代：宋

移筇山未深，切骨寒无那。
蜿蜒瘦苍虬，脚底飞腾过。
幽亭护石池，庭事不敢涴。
虚中涵月静，冷面从云呵。
欲捶玄璧试，恐触方诸破。
平生泉石痴，屡此箕踞坐。
重来照清癯，白发添个个。
凡心未痛浣，老气日以惰。
缅怀大义风，绝唱宁无和。
悚然听琮琤，耳观为之大。
题将军岩
作者：刘子翚
朝代：宋

昔年栖险人何在，仿佛楼台杳霭间。事去长空飞鸟没，时清宴坐一僧閒。霜秋石壁黄金树，月夜云涛碧玉湾。杖策时来访奇绝，渔樵幽兴自相关。
题将军岩
作者：刘子翚
朝代：宋
体裁：七言律诗

昔年栖险人何在，彷佛楼台杳霭间。事去长空飞鸟没，时清宴坐一僧閒。霜秋石壁黄金树，月夜云涛碧玉湾。杖策时来访奇绝，渔樵幽兴自相关。
题慎仪馀清阁
作者：刘子翚
朝代：宋
体裁：七言律诗

并溪取次得奇观，更舞新甍翠木端。政喜閒身时可到，忽惊醉眼晚来宽。故添山色浮岚润，不逐湍流独月寒。散帙南窗更清绝，兴来直欲跨飞翰。
题懒庵
作者：刘子翚
朝代：宋

幔亭隐沦翁，作庵更名懒。纷纭万念繁，要以一理遣。我衰百无长，此兴复不浅。他时傥卜邻，心赏符二阮。地偏宾至稀，昼静门常掩。深房纸瓦明，宴坐蒲团稳。庭花落未扫，径草繁不剪。林泉倦出游，况乃市朝远。
题懒庵·其一
作者：刘子翚
朝代：宋

幔亭隐沦翁，作庵更名懒。纷纭万念繁，要以一理遣。我衰百无长，此兴复不浅。他时傥卜邻，心赏符二阮。
题懒庵·其一
作者：刘子翚
朝代：宋

幔亭隠沦翁，作庵更名懒。
纷纭万念繁，要以一理遣。
我衰百无长，此兴復不浅。
他时傥卜邻，心赏符二阮。
题懒庵·其二
作者：刘子翚
朝代：宋
体裁：古风

地偏宾至稀，昼静门常掩。深房纸瓦明，宴坐蒲团稳。庭花落未扫，径草繁不剪。林泉倦出游，况乃市朝远。
题懒庵二首
作者：刘子翚
朝代：宋

地偏宾至稀，昼静门常掩。深房纸瓦明，宴坐薄团稳。庭花落未扫，径草繁不剪。林泉倦出游，况乃市朝远。
题懒庵二首
作者：刘子翚
朝代：宋

幔亭隐沦翁，作庵更名懒，
纷纭万念繁，要以一理遣。
我衰百无长，此兴复不浅。
他时傥卜邻，心赏符二阮。
题灵鹫窗
作者：刘子翚
朝代：宋
体裁：七言绝句

翠合初疑无路往，停鞭邂逅成清赏。僧炉坐稳纸窗明，细雨忽来山竹响。
题王岩起乐斋三首
作者：刘子翚
朝代：宋

数丛修竹拥斋居，兴味翛然乐有馀。午枕睡酣窗寂寂，清风来去自翻书。怪底愁端生不已，劳心逐事事无穷。陶然一点冲融趣，只在清虚淡泊中。我亦云根结小房，年来与世略相忘。定知可蜕纷华事，不及弦歌气味长。
题王岩起乐斋三首·其一
作者：刘子翚
朝代：宋

数丛修竹拥斋居，兴味翛然乐有余。午枕睡酣窗寂寂，清风来去自翻书。
题王岩起乐斋三首·其一
作者：刘子翚
朝代：宋

数丛修竹拥斋居，兴味翛然乐有馀。午枕睡酣窗寂寂，清风来去自翻书。
题王岩起乐斋三首·其三
作者：刘子翚
朝代：宋

我亦云根结小房，年来与世略相忘。定知可蜕纷华事，不及弦歌气味长。
题王岩起乐斋三首·其三
作者：刘子翚
朝代：宋

我亦云根结小房，年来与世畧相忘。
定知可蜕纷华事，不及弦歌气味长。
题王岩起乐斋三首·其二
作者：刘子翚
朝代：宋
体裁：七言绝句

怪底愁端生不已，劳心逐事事无穷。陶然一点冲融趣，只在清虚淡泊中。
题盖竹庙
作者：刘子翚
朝代：宋
体裁：七言律诗

双猿啸月寒岩幽，陈侯故家官渡头。阴阴老木旆旌暗，渺渺惊滩云雾流。九旅已荷本朝渥，三雁更忻同日侯。我来瞻拜想遗直，叹息此道今悠悠。
题石井二首
作者：刘子翚
朝代：宋

玲珑岩穴巧如刳，中贮沧浪百斛馀。衰懒自怜游世久，襟怀未及汝常虚。道经兰若偶停鞭，客里逢幽意惘然。一把绿萝蒙石窦，梦魂翻愤醒心泉。
题石井二首
作者：刘子翚
朝代：宋

道经兰若偶停鞭，客裹逢幽意惘然。一把绿萝蒙石窦，梦魂翻愤醒心泉。
题石井二首·其一
作者：刘子翚
朝代：宋

玲珑岩穴巧如刳，中贮沧浪百斛余。
衰懒自怜游世久，襟怀未及汝常虚。
题石井二首·其一
作者：刘子翚
朝代：宋

玲珑岩穴巧如刳，中贮沧浪百斛馀。衰懒自怜游世久，襟怀未及汝常虚。
题石井二首·其二
作者：刘子翚
朝代：宋

道经兰若偶停鞭，客裏逢幽意惘然。
一把绿萝蒙石窦，梦魂翻愤醒心泉。
题石井二首·其二
作者：刘子翚
朝代：宋

道经兰若偶停鞭，客里逢幽意惘然。一把绿萝蒙石窦，梦魂翻愤醒心泉。
食蛎房
作者：刘子翚
朝代：宋

蛎房生海堧，坚顽宛如石。
其中储可欲，虽固必生隙。
嵌嵒各包藏，碨𰦴相附积。
终逢霹雳手，妙若启扃鐍。
鑽灼谅难堪，曷不吐余沥。
南庖富腥盘，岂惟此称特。
吞航大绝伦，梯脔万夫食。
针鳞九牛毛，水嚼逾千百。
光螺晕紫斑，𬝋膏湛金色。
水母脆鸣牙，章举悬疣密。
乌黏力排奡，贴石不可索。
妾鱼戏浮波，媚鲘雌雄匹。
蟹躁辄磺骛，鳖缩常畏出。
车螯不服箱，马鲛非骏迹。
江瑶贵一柱，嗟岂栋梁质。
骨柔竞爱{左鱼右戈}，多鲠鯯乃斥。
蚶虹鲑赤文，肉黑鱼之贼。
鲦鱨鰋鲤鳗，鱣鲔鳅鲂鲫。
鳙庸而魦，琐冗难尽述。
包涵知海量，长养荷天德。
贪生族类繁，失地波涛窄。
网𬙝人创祸，甘鲜已为厄。
纷然均可口，流品当别白。
微物倘见知，捐躯不足惜。
食蛎房
作者：刘子翚
朝代：宋

蛎房生海壖，坚顽宛如石。
其中储可欲，虽固必生隙。
嵌岩各包藏，碨䃁相附积。
终逢霹雳手，妙若启扃鐍。
钻灼谅难堪，曷不吐余沥。
南庖富腥盘，岂惟此称特。
吞航大绝伦，梯脔万夫食。
针鳞九牛毛，小嚼逾千百。
光螺晕紫斑，䗻膏湛金色。
水母脆鸣牙，章举悬疣密。
乌黏力排奡，贴石不可索。
妾鱼戏浮波，媚鲘雌雄匹。
蟹躁辄横骛，鼈缩常畏出。
车螯不服箱，马鲛非骏迹。
江瑶贵一柱，嗟岂栋梁质。
骨柔竞爱䱠，多鲠鯯乃斥。
蚶虹鲑赤文，肉黑鱼之贼。
鲦鲿鰋鲤鳗，鳣鲔鳅鲂鲫。
鳙庸而𩵖小，琐冗难尽述。
包涵知海量，长养荷天德。
贪生族类繁，失地波涛窄。
网罼人创祸，甘鲜已为厄。
纷然均可口，流品当别白。
微物倘见知，捐躯不足惜。
食蛎房
作者：刘子翚
朝代：宋

蛎房生海壖，坚顽宛如石。其中储可欲，虽固必生隙。嵌岩各包藏，碨䃁相附积。终逢霹雳手，妙若启扃鐍。钻灼谅难堪，曷不吐馀沥。南庖富腥盘，岂惟此称特。吞航大绝伦，梯脔万夫食。针鳞九牛毛，小嚼逾千百。光螺晕紫斑，蠞膏湛金色。水母脆鸣牙，章举悬疣密。乌黏力排奡，贴石不可索。妾鱼戏浮波，媚鲘雌雄匹。蟹躁辄横骛，鳖缩常畏出。车螯不服箱，马鲛非骏迹。江瑶贵一柱，嗟岂栋梁质。骨柔竞爱䱠，多鲠鯯乃斥。蚶虹鲑赤文，肉黑鱼之贼。鲦鲿鰋鲤鳗，鳣鲔鳅鲂鲫。鳙庸而？小，琐冗难尽述。包涵知海量，长养荷天德。贪生族类繁，失地波涛窄。网罼人创祸，甘鲜已为厄。纷然均可口，流品当别白。微物倘见知，捐躯不足惜。
食蛎房
作者：刘子翚
朝代：宋
体裁：古风

蛎房生海壖，坚顽宛如石。其中储可欲，虽固必生隙。嵌岩各包藏，碨䃁相附积。终逢霹雳手，妙若启扃鐍。钻灼谅难堪，曷不吐馀沥。南庖富腥盘，岂惟此称特。吞航大绝伦，梯脔万夫食。针鳞九牛毛，小嚼逾千百。光螺晕紫斑，蠞膏湛金色。水母脆鸣牙，章举悬疣密。乌黏力排奡，贴石不可索。妾鱼戏浮波，媚鲘雌雄匹。蟹躁辄横骛，鳖缩常畏出。车螯不服箱，马鲛非骏迹。江瑶贵一柱，嗟岂栋梁质。骨柔竞爱䱠，多鲠鯯乃斥。蚶虹鲑赤文，肉黑鱼之贼。鲦鲿鰋鲤鳗，鳣鲔鳅鲂鲫。鳙庸而�小，琐冗难尽述。包涵知海量，长养荷天德。贪生族类繁，失地波涛窄。网罼人创祸，甘鲜已为厄。纷然均可口，流品当别白。微物倘见知，捐躯不足惜。
食蛎房
作者：刘子翚
朝代：宋

蛎房生海壖，坚顽宛如石。其中储可欲，虽固必生隙。嵌岩各包藏，碨䃁相附积。终逢霹雳手，妙若启扃鐍。钻灼谅难堪，曷不吐馀沥。南庖富腥盘，岂惟此称特。吞航大绝伦，梯脔万夫食。针鳞九牛毛，小嚼逾千百。光螺晕紫斑，蠞膏湛金色。水母脆鸣牙，章举悬疣密。乌黏力排奡，贴石不可索。妾鱼戏浮波，媚鲘雌雄匹。蟹躁辄横骛，鳖缩常畏出。车螯不服箱，马鲛非骏迹。江瑶贵一柱，嗟岂栋梁质。骨柔竞爱䱠，多鲠鯯乃斥。蚶虹鲑赤文，肉黑鱼之贼。鲦鲿鰋鲤鳗，鳣鲔鳅鲂鲫。鳙庸而𩵖小，琐冗难尽述。包涵知海量，长养荷天德。贪生族类繁，失地波涛窄。网罼人创祸，甘鲜已为厄。纷然均可口，流品当别白。微物倘见知，捐躯不足惜。
食鹅梨三首
作者：刘子翚
朝代：宋

寒烽夜灭楚淮长，客舸轻摇度碧光。北果初来珍重意，层层般纸透清香。拂拂鹅黄初借色，涓涓蜜醴为输津。泠然一涤心渊净，热恼无因著莫人。雕盘一卵宁论价，新带中原雨露来。却忆春行梁宋野，雪花琼蕊数程开。
食鹅梨三首·其一
作者：刘子翚
朝代：宋
体裁：七言绝句

寒烽夜灭楚淮长，客舸轻摇度碧光。北果初来珍重意，层层般纸透清香。
食鹅梨三首·其三
作者：刘子翚
朝代：宋

琱盘一卵宁论价，新带中原雨露来。
却忆春行梁宋野，雪花琼蕊数程开。
食鹅梨三首·其三
作者：刘子翚
朝代：宋

雕盘一卵宁论价，新带中原雨露来。却忆春行梁宋野，雪花琼蕊数程开。
食鹅梨三首·其二
作者：刘子翚
朝代：宋

拂拂鹅黄初借色，涓涓蜜醴为输津。泠然一涤心渊净，热恼无因著莫人。
食鹅梨三首·其二
作者：刘子翚
朝代：宋

拂拂鹅黄初借色，涓涓蜜醴为输津。
泠然一涤心渊浄，热恼无因着莫人。
馀柑
作者：刘子翚
朝代：宋

炎方橄榄佳，馀柑岂苗裔。风姿虽小殊，气韵乃酷似。骍颜涩吻馀，彷佛清甘至。侯门收寸长，粉骨成珍剂。犹闻杂蜜草，少转森严味。奇才用不专，虽用何殊弃。端如效苦言，逆耳多嫌忌。弃果事何伤，违言德之累。悦口易逢知，感兹发长喟。
馆中简张约斋
作者：刘子翚
朝代：宋

书生赋分合穷愁，官与休辰不肯休。
清晓犯寒开省户，谁家见雪似瀛洲。
烂银宫阙云端见，素奈园林月下游。
说与南湖张祠阁，速来同直道山头。
馆中简张约斋
作者：刘子翚
朝代：宋
体裁：七言律诗

书生赋分合穷愁，官与休辰不肯休。清晓犯寒开省户，谁家见雪似瀛洲。烂银宫阙云端见，素柰园林月下游。说与南湖张秘阁，速来同直道山头。
鹅峰居士以地黄遗病翁因为作引
作者：刘子翚
朝代：宋

君不见咸阳之原，泾渭之间。灵苗丛生绿芊绵，春风莽莽胶晴烟。天马嚼齕黄金涎，渴喷清流香浮川。年深骏足宵腾迈，目有神光破昏昧。方经夸异傥不诬，伊人服之功必倍。君空种药南山隅，紫花褐实连庭除。长鑱斸掘动云壤，婉婉尽拔生龙须。饮之清醥观其德，宛如君子弥温克。浮沈讵恤世论量，蒸曝益见中腴泽。我年三十号病翁，空斋药杵声珑冬。未能医国惭君赐，旧书且读蝇头字。
鹅峰居士以地黄遗病翁因为作引
作者：刘子翚
朝代：宋

君不见咸阳之原，泾渭之间。
灵苗丛生绿芊绵，春风莽莽胶晴烟。
天马嚼龁黄金涎，渴喷清浪香浮川。
年深骏足宵腾迈，目有神光破昏昧。
方经夸异傥不诬，伊人服之功必倍。
君家种药南山隅，紫花褐实连庭除。
长镵斸掘动云壤，婉婉尽拔生龙鬚。
饮之清醥观其德，宛如君子弥温克。
浮沈讵恤世论量，蒸曝益见中腴泽。
我年三十号病翁，空斋药杵声珑冬。
未能医国惭君赐，旧书且读蝇头字。
鹅峰居士以地黄遗病翁因为作引
作者：刘子翚
朝代：宋

君不见咸阳之原，泾渭之间。灵苗丛生绿芊绵，春风莽莽胶晴烟。天马嚼龁黄金涎，渴喷清浪香浮川。年深骏足宵腾迈，目有神光破昏昧。方经誇异傥不诬，伊人服之功必倍。君家种药南山隅，紫花褐实连庭除。长镵斸掘动云壤，婉婉尽拔生龙须。饮之清醥观其德，宛如君子弥温克。浮沈讵恤世论量，蒸曝益见中腴泽。我年三十号病翁，空斋药杵声珑冬。未能医国惭君赐，旧书且读蝇头字。
鹿鸣燕诗送诸进士
作者：刘子翚
朝代：宋

讲艺欣闻暂息兵，槐花秋晚诏羣英。
胡尘不隔蟾宫路，镜水初题雁塔名。
礼盛邦侯开宴豆，道隆乡老萃簪缨。
更期妙手皆穿的，荐士吴僚亦与荣。
鹿鸣燕诗送诸进士
作者：刘子翚
朝代：宋

讲艺欣闻暂息兵，槐花秋晚诏群英。胡尘不隔蟾宫路，镜水初题雁塔名。礼盛邦侯开宴豆，道隆乡老萃簪缨。更期妙手皆穿的，荐士吴僚亦与荣。
黄彦达之衡山有诗留别因次其韵
作者：刘子翚
朝代：宋

穷腊冰霜千里客，此行何事更间关。永怀契阔徒酸鼻。无力吹嘘祗厚颜。铅椠一囊身计拙，烽烟匝地世途艰。曳裾端向龙门去，清梦犹应忆故山。
黄彦达之衡山有诗留别因次其韵
作者：刘子翚
朝代：宋
体裁：七言律诗

穷腊冰霜千里客，此行何事更间关。永怀契阔徒酸鼻，无力吹嘘祇厚颜。铅椠一囊身计拙，烽烟匝地世途艰。曳裾端向龙门去，清梦犹应忆故山。
龙眼
作者：刘子翚
朝代：宋

幽株旁挺绿婆娑，啄咂虽微奈美何。
香剖蜜脾知韵胜，价轻鱼目为生多。
左思赋咏名初出，玉局揄扬论岂颇。
地极海南秋更暑，登盘犹足洗沈疴。
龙眼
作者：刘子翚
朝代：宋
体裁：七言律诗

幽株旁挺绿婆娑，啄咂虽微奈美何。香剖蜜脾知韵胜，价轻鱼目为生多。左思赋咏名初出，玉局揄扬论岂颇。地极海南秋更暑，登盘犹足洗沈痾。
南歌子·其二
作者：刘子翬
朝代：宋
体裁：词

伎俩无多子，逍遥自许时。闲愁且莫著双眉。恰有梅香一点、到幽闺。宠辱棋翻局，光阴鸟度枝。颓然径醉是便宜。拟倩潭风吹绿、涨瑶卮。
南歌子·卜夜容三献
作者：刘子翬
朝代：宋
体裁：词

卜夜容三献，微欢极一时。风流太守未庞眉。放出笔头光焰、压金闺。藻丽花骈蕊，清高雪亚枝。曼声恰与贯珠宜。听此直教拚得、醉翻卮。
满庭芳·秋入微阴
作者：刘子翬
朝代：宋
体裁：词

秋入微阴，凉生平远，小山愁绝天南。
似闻还断，飞策遍千岩。
叶底轻黄纂纂，恼人是、微裂芳缄。
け然胜，清真冷淡，无艳寄尘凡。
澄潭。
敧两岸，波光摇动，碧影相参。
任西风十里，吹度松杉。
我自寒灰槁木，□神处、不觉醺酣。
归来晚，飞花无迹，明月满空函。
蓦溪山·蓦山溪·浮烟冷雨
作者：刘子翬
朝代：宋
体裁：词

浮烟冷雨，今日还重九。
秋去又秋来，但黄花、年年如旧。
平台戏马，无处问英雄，茅舍底，竹篱东，伫立时搔首。
客来何有。
草草三杯酒。
一醉万缘空，莫贪伊、金印如斗。
病翁老矣，谁共赋归来，芟垅麦，网溪鱼，未落他人后。
丁亥冬感怀寄赵章泉三首
作者：刘宰
朝代：宋

楚塞仍多事，章泉阙寄音。由来使狙诈，何意启狼心。国势时轻重，江流自古今。遥怜杜陵老，对雪几愁吟。报国知无术，书空竟若何。淮山云惨淡，钟阜石嵯峨。高孝遗规在，梁陈往鉴多。癙忧徒尔耳，远浦听渔歌。我屋方茅下，君家闽楚交。鹿门知得计，燕幕未安巢。涧谷泉堪饮，山田饭可抄。应携灵寿杖，雪蕊嗅梅梢。
丁亥冬感怀寄赵章泉三首·其一
作者：刘宰
朝代：宋
体裁：五言律诗

楚塞仍多事，章泉阙寄音。由来使狙诈，何意启狼心。国势时轻重，江流自古今。遥怜杜陵老，对雪几愁吟。
丁亥冬感怀寄赵章泉三首·其三
作者：刘宰
朝代：宋

我屋方茅下，君家闽楚交。鹿门知得计，燕幕未安巢。涧谷泉堪饮，山田饭可抄。应携灵寿杖，雪蕊嗅梅梢。
丁亥冬感怀寄赵章泉三首·其三
作者：刘宰
朝代：宋

我屋方茅下，君家闽楚交。
鹿门知得计，燕幕未安巢。
涧谷泉堪饮，山田饭可抄。
应携灵寿杖，雪蘂嗅梅梢。
丁亥冬感怀寄赵章泉三首·其二
作者：刘宰
朝代：宋
体裁：五言律诗

报国知无术，书空竟若何。淮山云惨淡，钟阜石嵯峨。高孝遗规在，梁陈往鉴多。癙忧徒尔耳，远浦听渔歌。
七夕
作者：刘宰
朝代：宋
体裁：七言绝句

天孙今夕渡银潢，女伴纷纷乞巧忙。乞得巧多成底事，祇堪装点嫁衣裳。
东禅百韵
作者：刘宰
朝代：宋

羣居厌嚣烦，兀坐怅离索。
动静两何心，求端徯先觉。
张氏好兄弟，同游得先诺。
重以临邛客，雍容出莲幕。
二难秀金枝，高会困酬酢。
客来惊醉梦，倒屣出帘箔。
符子方下帷，训子传家学。
汤子方涉笔，词赋工雕斵。
闭门各有适，跫然闻剥啄。
钱君丈人行，邂逅同出郭。
衝飈翼飞盖，宿润沾芒屩。
山僧迎户外，萧散出林鹤。
升堂忽起敬，先正事超卓。
于今国犹活，繄尔尽忠恪。
禅房灯火闇，遗像丹青落。
惟余我辈人，往事记其略。
缅怀百年后，贤愚一丘貉。
风炉催煮茗，胸次浇磊落。
开轩一凝睇，伟观夺岩壑。
古木矫龙蛇，藤萝喧鸟雀。
亭亭阶前竹，左右森矛矟。
老榦欲摩空，穉绿犹含箨。
微风度疎櫺，万窍呈笙籥。
鼎来闻歌呼，冠带亦褒博。
汝岂陈孟公，四坐为惊愕。
祸福宁所知，字画妄穿凿。
俳优时所拙，掀髯资一噱。
山僧如有意，太息事殊昨。
众真拥灵君，昨梦非冥漠。
人情良易感，意气随飘泊。
焉知宋玉赋，浪费屠门嚼。
朝云无定姿，密意终难托。
弃置勿重陈，声色等臭恶。
觞行奉壶矢，尚想古乐乐。
围棊对空枰，白日忽飞雹。
势成秦始大，计误鲁日削。
将士儿戏尔，迴旋守宫钥。
车马或殆烦，俘虏到帏幄。
张拳合奇偶，奋臂几攫抟。
嘉名袭百子，覆射师方朔。
数穷或自蹈，世事真难度。
情性渐浩浩，奥义相磨琢。
寿夭征彭殇，小大稽鹏鸒。
天高何所悬，地垕何所着。
孰怒而雷震，孰笑而电烁。
兴王悼茕独，季世惨炮烙。
道隆此何幸，道降此何薄。
生乎谁汝恩，逝矣谁汝虐。
毫釐有必争，司马振铙镯。
义正誓不屈，勇士赴鼎镬。
少焉两忘言，水浄潜鳞灼。
行乐未有极，暮霞横日脚。
催归走童隶，欲去仍復却。
顾瞻忽有念，鬰悒忘谐谑。
凿井成先志，结甃石凿凿。
危亭俯逵道，栋宇更旁拓。
北牖瞰清渠，西轩粲花药。
借问彼何营，游手事蒲博。
荆簪田家妇，羣居勇奔跃。
有问不能对，彼岂弃耕穫。
似言岁苦饥，货鬻逮钱镈。
多谢贤令君，恻怛忧民瘼。
精诚彻高厚，一雨洗炎熇。
种艺贵及时，少稽沟浍涸。
丁钱曾几何，秋苗遗合勺。
牌追甚星火，胥吏踰毒蠚。
或云勾稽职，久矣废矩彟。
催科苦重迭，受害徧贫弱。
丁壮腹难枵，努力重锄穫。
老妇徒跣去，讵敢辞笞掠。
暮归已戴星，晨出鸡咿喔。
疾行君勿嗤，寸步千里邈。
吾闻古哲王，重本抑末作。
岂其倚市门，余财暨丹雘。
而此力田民，往往困椎剥。
令君诚昭昭，忠告期谔谔。
念此久忘归，露濡襟袖渥。
余香来佛殿，幽响动檐铎。
空庭炳双烛，木末翻鸟鹊。
清兴浩无涯，洗盏復更酌。
残杯屏督邮，珍送来丝络。
兹懽诚有余，兹会叹难数。
别驾人中仙，精爽排秋鹗。
六年脱曹尉，缇车佐方岳。
少须尺一诏，归持紫荷橐。
堂堂蒲圻掾，少学鄙卫霍。
栖迟绾黄绶，百炼敛锋锷。
踞鞍尚堪行，投笔清河洛。
含山控边陲，壮志方蹻蹻。
逝将策殊勋，恩光辉棣萼。
粹然六君子，总抱荆山璞。
或登贤能书，拏云出头角。
或游王侯间，健笔驱蛟鳄。
或欲振家声，尘言束高阁。
行矣拔连茹，大廷副亲擢。
谁其恋乡邑，株守甘龌龊。
惟予与世违，自分同尺蠖。
他时一樽酒，重赴山僧约。
东禅百韵
作者：刘宰
朝代：宋

群居厌嚣烦，兀坐怅离索。动静两何心，求端徯先觉。张氏好兄弟，同游得先诺。重以临邛客，雍容出莲幕。二难秀金枝，高会困酬酢。客来惊醉梦，倒屣出帘箔。符子方下帷，训子传家学。汤子方涉笔，词赋工雕斲。闭门各有适，跫然闻剥啄。钱君丈人行，邂逅同出郭。冲飙翼飞盖，宿润沾芒屩。山僧迎户外，萧散出林鹤。升堂忽起敬，先正事超卓。于今国犹活，繄尔尽忠恪。禅房灯火闇，遗像丹青落。惟馀我辈人，往事记其略。缅怀百年后，贤愚一丘貉。风炉催煮茗，胸次浇磊落。开轩一凝睇，伟观夺岩壑。古木矫龙蛇，藤萝喧鸟雀。亭亭阶前竹，左右森矛槊。老干欲摩空，稚绿犹含箨。微风度疏棂，万窍呈笙籥。鼎来闻歌呼，冠带亦褒博。汝岂陈孟公，四坐为惊愕。祸福宁所知，字画妄穿凿。俳优时所拙，掀髯资一噱。山僧如有意，太息事殊昨。众真拥灵君，昨梦非冥漠。人情良易感，意气随飘泊。焉知宋玉赋，浪费屠门嚼。朝云无定姿，密意终难托。弃置勿重陈，声色等臭恶。觞行奉壶矢，尚想古乐乐。围棋对空枰，白日忽飞雹。势成秦始大，计误鲁日削。将士儿戏尔，回旋守宫钥。车马或殆烦，俘虏到帏幄。张拳合奇偶，奋臂几攫搏。嘉名袭百子，覆射师方朔。数穷或自蹈，世事真难度。情性渐浩浩，奥义相磨琢。寿夭徵彭殇，小大稽鹏鸒。天高何所悬，地垕何所著。孰怒而雷震，孰笑而电烁。兴王悼茕独，季世惨炮烙。道隆此何幸，道降此何薄。生乎谁汝恩，逝矣谁汝虐。毫釐有必争，司马振铙镯。义正誓不屈，勇士赴鼎镬。少焉两忘言，水净潜鳞灼。行乐未有极，暮霞横日脚。催归走童隶，欲去仍复却。顾瞻忽有念，郁悒忘谐谑。凿井成先志，结甃石凿凿。危亭俯逵道，栋宇更旁拓。北牖瞰清渠，西轩粲花药。借问彼何营，游手事蒲博。荆簪田家妇，群居勇奔跃。有问不能对，彼岂弃耕穫。似言岁苦饥，货鬻逮钱镈。多谢贤令君，恻怛忧民瘼。精诚彻高厚，一雨洗炎熇。种艺贵及时，少稽沟浍涸。丁钱曾几何，秋苗遗合勺。牌追甚星火，胥吏踰毒蠚。或云勾稽职，久矣废矩彟。催科苦重叠，受害遍贫弱。丁壮腹难枵，努力重锄穫。老妇徒跣去，讵敢辞笞掠。暮归已戴星，晨出鸡咿喔。疾行君勿嗤，寸步千里邈。吾闻古哲王，重本抑末作。岂其倚市门，馀财暨丹雘。而此力田民，往往困椎剥。令君诚昭昭，忠告期谔谔。念此久忘归，露濡襟袖渥。馀香来佛殿，幽响动檐铎。空庭炳双烛，木末翻鸟鹊。清兴浩无涯，洗盏复更酌。残杯屏督邮，珍送来丝络。兹欢诚有馀，兹会叹难数。别驾人中仙，精爽排秋鹗。六年脱曹尉，缇车佐方岳。少须尺一诏，归持紫荷橐。堂堂蒲圻掾，少学鄙卫霍。栖迟绾黄绶，百鍊敛锋锷。踞鞍尚堪行，投笔清河洛。含山控边陲，壮志方蹻蹻。逝将策殊勋，恩光辉棣萼。粹然六君子，总抱荆山璞。或登贤能书，拿云出头角。或游王侯间，健笔驱蛟鳄。或欲振家声，尘言束高阁。行矣拔连茹，大廷副亲擢。谁其恋乡邑，株守甘龌龊。惟予与世违，自分同尺蠖。他时一樽酒，重赴山僧约。
东西冈诸李谋復宏词墓
作者：刘宰
朝代：宋
体裁：七言绝句

前朝流派日星明，圣代殊科更策名。遗骨未寒丘垄废，可能宗党不关情。
东阳道中闻杜鹃
作者：刘宰
朝代：宋
体裁：七言绝句

万里云山路渺茫，车轮竟日往来忙。凭君一语成归去，笑杀儿时射四方。
东阳道旁涵碧亭
作者：刘宰
朝代：宋

四山委苍翠，一沼湛清涟。
云飞松竹留，石堕藤萝牵。
泉音乱丝竹，鸟语赓笑言。
斯亭作者谁，俛仰四百年。
栋宇有兴废，篇章足流传。
官道纷往来，此地旷周旋。
乃知造物意，以遗静者便。
我来旱暵余，龟兆坼平田。
攀崖遡源委，石窦鸣涓涓。
摩挲两石鱼，变化定何年。
东阳道旁涵碧亭
作者：刘宰
朝代：宋

四山委苍翠，一沼湛清涟。云飞松竹留，石堕藤萝牵。泉音乱丝竹，鸟语赓笑言。斯亭作者谁，俛仰四百年。栋宇有兴废，篇章足流传。官道纷往来，此地旷周旋。乃知造物意，以遗静者便。我来旱暵馀，龟兆坼平田。攀崖溯源委，石窦鸣涓涓。摩挲两石鱼，变化定何年。
中秋月有云翳再用韵
作者：刘宰
朝代：宋

孤城急鼓转严更，步屧中庭午夜晴。人世昏昏同梦寐，使星耿耿伴清明。云开霄汉光华远，望极关河眼界平。想见登临无限意，此身那复计浮荣。
中秋月有云翳再用韵
作者：刘宰
朝代：宋

孤城急鼓转严更，步屧中庭午夜晴。
人世昏昏同梦寐，使星耿耿伴清明。
云开霄汉光华远，望极关河眼界平。
想见登临无限意，此身那復计浮荣。
为土山行者劝缘
作者：刘宰
朝代：宋
体裁：七言绝句

莫言山势但陂陁，坐断东南万顷波。地胜要人勤洒扫，瓶空无米却如何。
为布金寺僧慧鉴作呈赵守
作者：刘宰
朝代：宋

老树槎牙记佛庐，露啼蛩吊百年馀。鼎新堂殿谁为此，壮观林泉我弗如。身上无华惟布缕，盂中舐味祇山蔬。野僧勤瘁能如许，罪或无多乞赦除。
为布金寺僧慧鑑作呈赵守
作者：刘宰
朝代：宋

老树槎牙记佛庐，露啼蛩弔百年余。
鼎新堂殿谁为此，壮观林泉我弗如。
身上无华惟布缕，盂中舐味祇山蔬。
野僧勤瘁能如许，罪或无多乞赦除。
为纪生借屋
作者：刘宰
朝代：宋
体裁：七言绝句

乃祖焚身为祖刘，末孙那敢不相周。单辞往扣贤公子，茅屋何妨得借留。
乙酉夏述怀二绝
作者：刘宰
朝代：宋

水边舟子竞招招，陌上车尘晚更嚣。祇有幽人无个事，藕花深处弄轻桡。岸柳风摧更绿饶，槛花当暑自红娇。流行一气元无息，松柏何妨独后彫。
乙酉夏述怀二绝·其一
作者：刘宰
朝代：宋

水边舟子竞招招，陌上车尘晚更嚣。祇有幽人无个事，藕花深处弄轻桡。
乙酉夏述怀二绝·其一
作者：刘宰
朝代：宋

水边舟子竞招招，陌上车尘晚更嚣。
祇有幽人无箇事，藕花深处弄轻桡。
乙酉夏述怀二绝·其二
作者：刘宰
朝代：宋

岸柳风摧更绿饶，槛花当暑自红娇。流行一气元无息，松柏何妨独后彫。
乙酉夏述怀二绝·其二
作者：刘宰
朝代：宋

岸柳风摧更绿饶，槛花当暑自红娇。
流行一气元无息，松柏何妨独后雕。
九日
作者：刘宰
朝代：宋

捣飺篘酒荐新舂，嘆息年来甔石空。
不惜解衣供一饷，要令稚子识家风。
九日
作者：刘宰
朝代：宋

捣餈篘酒荐新舂，叹息年来甔石空。不惜解衣供一饷，要令稚子识家风。
九日送酒黄竹涧
作者：刘宰
朝代：宋

老瓦盆中渌酒香，田家风物近重阳。不知竹涧槃桓处，今赋黄华第几章。
九日送酒黄竹磵
作者：刘宰
朝代：宋

老瓦盆中渌酒香，田家风物近重阳。
不知竹磵槃桓处，今赋黄华第几章。
书汤兄诗卷后并呈丹阳大夫三首
作者：刘宰
朝代：宋

明月韬光甓社湖，发挥千载赖耆儒。清江曲就无人识，来往横塘一鄙夫。令尹胸襟隘五湖，狂言时肯听迂儒。未知他日翘材馆，可著当年郑介夫。长安未必胜江湖，盖世功名徯大儒。三事更应登密令，一廛我欲伴樵夫。
书汤兄诗卷后并呈丹阳大夫三首·其一
作者：刘宰
朝代：宋

明月韬光甓社湖，发挥千载赖耆儒。清江曲就无人识，来往横塘一鄙夫。
书汤兄诗卷后并呈丹阳大夫三首·其一
作者：刘宰
朝代：宋

明月韬光甓社湖，发挥千载頼耆儒。
清江曲就无人识，来往横塘一鄙夫。
书汤兄诗卷后并呈丹阳大夫三首·其三
作者：刘宰
朝代：宋
体裁：七言绝句

长安未必胜江湖，盖世功名徯大儒。三事更应登密令，一廛我欲伴樵夫。
书汤兄诗卷后并呈丹阳大夫三首·其二
作者：刘宰
朝代：宋

令尹胸襟隘五湖，狂言时肯听迂儒。
未知他日翘材馆，可着当年郑介夫。
书汤兄诗卷后并呈丹阳大夫三首·其二
作者：刘宰
朝代：宋

令尹胸襟隘五湖，狂言时肯听迂儒。未知他日翘材馆，可著当年郑介夫。
书窦文卿墓
作者：刘宰
朝代：宋

栋宇兮煌煌，鬓发兮苍苍。羌一言兮会心，驾吾车兮建阳。车既驾兮遄归，今良是兮昨非。释众累兮春冰，耿吾心兮夕晖。斯道兮孔寿，斯人兮不忘。十载兮重来，泬漻兮此堂。风撼兮寒松，霜凋兮百草。佳城兮葱葱，万古兮是保。
书窦文卿墓
作者：刘宰
朝代：宋

栋宇兮煌煌，鬓髮兮苍苍。
羌一言兮会心，驾吾车兮建阳。
车既驾兮遄归，今良是兮昨非。
释众累兮春冰，耿吾心兮夕晖。
斯道兮孔寿，斯人兮不忘。
十载兮重来，泬漻兮此堂。
风撼兮寒松，霜凋兮百草。
佳城兮葱葱，万古兮是保。
书蒋云巢诗卷后
作者：刘宰
朝代：宋
体裁：七言绝句

逸兴常同造物游，驾巢不与世人侔。日晴紫翠开千嶂，依旧君家在上头。
书陈少阳遗墨后
作者：刘宰
朝代：宋
体裁：七言绝句

赎死何由可百身，遗书犹足警来人。当时珍重千金字，此日凄凉一窖尘。
云边偶成
作者：刘宰
朝代：宋

乐岁饶嘉泽，荒山徧有秋。
断云犹过雨，平陆自交流。
香饭炊红软，嘉蔬荐绿柔。
蝇营竟何事，老我即菟裘。
云边偶成
作者：刘宰
朝代：宋

乐岁饶嘉泽，荒山遍有秋。断云犹过雨，平陆自交流。香饭炊红软，嘉蔬荐绿柔。蝇营竟何事，老我即菟裘。
云边偶成二首
作者：刘宰
朝代：宋

月下浮舟去，云边曳杖行。物华随节换，人意与秋清。小圃蔬逾润，荒丛菊向荣。幽寻元自好，底用绊浮名。地旷晚逾静，山空月倍明。银河横灏气，石涧伴吟声。飒飒迎风叶，飞飞湿露萤。岁华行晚矣，为尔一凝情。
云边偶成二首·其一
作者：刘宰
朝代：宋
体裁：五言律诗

月下浮舟去，云边曳杖行。物华随节换，人意与秋清。小圃蔬逾润，荒丛菊向荣。幽寻元自好，底用绊浮名。
云边偶成二首·其二
作者：刘宰
朝代：宋
体裁：五言律诗

地旷晚逾静，山空月倍明。银河横灏气，石涧伴吟声。飒飒迎风叶，飞飞湿露萤。岁华行晚矣，为尔一凝情。
云边即事
作者：刘宰
朝代：宋
体裁：七言绝句

山鸟纷纷不计名，晓来聒聒弄新晴。山人不识虞庭乐，疑是箫韶奏九成。
云边喜潘兄见访
作者：刘宰
朝代：宋
体裁：古风

年衰病愈难，学废朋来少。闻子剥啄声，慰我精庐悄。高谈极今古，远识到微眇。愿君缄此言，勿贻俗子诮。
云边种松
作者：刘宰
朝代：宋

渐止牛羊牧，还添雨露滋。但令萌檗长，自有岁寒姿。
云边种松
作者：刘宰
朝代：宋

渐止牛羊牧，还添雨露滋。
但令萌蘗长，自有岁寒姿。
云边遣兴
作者：刘宰
朝代：宋

泄云日日冒山头，古涧淙淙咽怒流。但得农家馀雨泽，不妨客子叹淹留。
云边遣兴
作者：刘宰
朝代：宋

洩云日日冒山头，古涧淙淙咽怒流。
但得农家余雨泽，不妨客子嘆淹留。
云边遣兴
作者：刘宰
朝代：宋
体裁：五言绝句

穴处堪忘世，松餐足永年。有时云雨止，独立看青天。
云边阻雨
作者：刘宰
朝代：宋

辗转无眠到夜阑，鹊声送喜近檐间。好风吹断夜来雨，晴日放开云外山。蔷薇篱落送春阑，笋葚园林早夏间。牛背牧儿酣午梦，不知风雨过前山。
云边阻雨·其一
作者：刘宰
朝代：宋
体裁：七言绝句

辗转无眠到夜阑，鹊声送喜近檐间。好风吹断夜来雨，晴日放开云外山。
云边阻雨·其二
作者：刘宰
朝代：宋
体裁：七言绝句

蔷薇篱落送春阑，笋葚园林早夏间。牛背牧儿酣午梦，不知风雨过前山。
代书答龚楚州
作者：刘宰
朝代：宋
体裁：七言律诗

使君问政及郊扉，病叟何能措一辞。积粟晁生真至计，屯田充国亦良规。将权可与他人共，德意须令旧壤知。闻说盐城有真令，相逢为说每相思。
代书答龚楚州
作者：刘宰
朝代：宋

使君问政及郊扉，病叟何能措一辞。积粟鼌生真至计，屯田充国亦良规。将权可与他人共，德意须令旧壤知。闻说盐城有真令，相逢为说每相思。
代同游者赋宿云轩呈李果州
作者：刘宰
朝代：宋

君不见流金铄石气如焚，巫祝并祷天不闻。霶霈一雨洗乾坤，肤寸而合山中云。又不见疾雷破山风助势，八表同昏天地闭。峰头一抹敛归云，赫日当空鬼神避。祇今岁杪雪霜馀，得向岩前自卷舒。等閒且伴幽人宿，明日春回须雨足。
代同游者赋宿云轩呈李果州
作者：刘宰
朝代：宋

君不见流金铄石气如焚，巫祝并祷天不闻。
霶霈一雨洗干坤，肤寸而合山中云。
又不见疾雷破山风助势，八表同昏天地闭。
峯头一抹敛归云，赫日当空鬼神避。
祇今岁杪雪霜余，得向岩前自卷舒。
等閒且伴幽人宿，明日春回须雨足。
代挽前人二首
作者：刘宰
朝代：宋

世德隆周翰，通才压汉儒。花城颂遗爱，榆塞踵成模。浩穰须君重，论思协帝谟。匡庐游不及，寒月淡平芜。反柩踰千里，平生念母慈。烟霞连杰观，星斗下平池。地胜呈金像，神思伏宝龟。庭前双玉树，昌大可前知。
代挽前人二首·其一
作者：刘宰
朝代：宋
体裁：五言律诗

世德隆周翰，通才压汉儒。花城颂遗爱，榆塞踵成模。浩穰须君重，论思协帝谟。匡庐游不及，寒月淡平芜。
代挽前人二首·其二
作者：刘宰
朝代：宋

反匶踰千里，平生念母慈。
烟霞连杰观，星斗下平池。
地胜呈金像，神思伏宝龟。
庭前双玉树，昌大可前知。
代挽前人二首·其二
作者：刘宰
朝代：宋

反柩踰千里，平生念母慈。烟霞连杰观，星斗下平池。地胜呈金像，神思伏宝龟。庭前双玉树，昌大可前知。
代挽赵工侍汤氏令人三首
作者：刘宰
朝代：宋

传柑归遗惹天香，折桂重看膝上郎。贝叶经中空世念，菱花镜里谢宫装。西湖野树上林花，行乐谁知大尹家。帘幕垂垂人兀坐，金猊香散日西斜。白莲塘下成新滟，绿柳堤边散密阴。精舍拂云松柏缭，死生何地不娱心。
代挽赵工侍汤氏令人三首·其一
作者：刘宰
朝代：宋

传柑归遗惹天香，折桂重看膝上郎。
贝叶经中空世念，菱花镜裏谢宫装。
代挽赵工侍汤氏令人三首·其一
作者：刘宰
朝代：宋

传柑归遗惹天香，折桂重看膝上郎。贝叶经中空世念，菱花镜里谢宫装。
代挽赵工侍汤氏令人三首·其三
作者：刘宰
朝代：宋
体裁：七言绝句

白莲塘下成新滟，绿柳堤边散密阴。精舍拂云松柏缭，死生何地不娱心。
代挽赵工侍汤氏令人三首·其二
作者：刘宰
朝代：宋
体裁：七言绝句

西湖野树上林花，行乐谁知大尹家。帘幕垂垂人兀坐，金猊香散日西斜。
代李居士谒王去非制干三首
作者：刘宰
朝代：宋

家山目断古幽州，百口来归路阻脩。丁字无端轻介胄，蝉冠却羡出兜鍪。箕裘忍坠先人业，甔石谁为客子谋。不惜饥寒同一死，南来恐作北人羞。侨居无地寄生涯，布袜青鞋著处家。太乙虚舟想莲叶，玄都活计问桃花。不堪众稚贫为累，坐使孤生发半华。傥许侏儒均赋粟，不妨老子自餐霞。一来寒谷转春风，百万喁喁说此翁。坐见西州成俗阜，忍令北客尚途穷。筹边闻道无遗策，幕府流传已上功。便有细书催入觐，早回生意一言中。
代李居士谒王去非制干三首·其一
作者：刘宰
朝代：宋

家山目断古幽州，百口来归路阻修。
丁字无端轻介胄，蝉冠却羡出兜鍪。
箕裘忍坠先人业，甔石谁为客子谋。
不惜饥寒同一死，南来恐作北人羞。
代李居士谒王去非制干三首·其一
作者：刘宰
朝代：宋

家山目断古幽州，百口来归路阻脩。丁字无端轻介胄，蝉冠却羡出兜鍪。箕裘忍坠先人业，甔石谁为客子谋。不惜饥寒同一死，南来恐作北人羞。
代李居士谒王去非制干三首·其三
作者：刘宰
朝代：宋
体裁：七言律诗

一来寒谷转春风，百万喁喁说此翁。坐见西州成俗阜，忍令北客尚途穷。筹边闻道无遗策，幕府流传已上功。便有细书催入觐，早回生意一言中。
代李居士谒王去非制干三首·其二
作者：刘宰
朝代：宋

侨居无地寄生涯，布袜青鞋着处家。
太乙虚舟想莲叶，玄都活计问桃花。
不堪众稚贫为累，坐使孤生髮半华。
傥许侏儒均赋粟，不妨老子自餐霞。
代李居士谒王去非制干三首·其二
作者：刘宰
朝代：宋

侨居无地寄生涯，布袜青鞋著处家。太乙虚舟想莲叶，玄都活计问桃花。不堪众稚贫为累，坐使孤生发半华。傥许侏儒均赋粟，不妨老子自餐霞。
代柬促陈居士归
作者：刘宰
朝代：宋

一棹东游久未归，羞囊应已典春衣。
淡烟疎柳鲈鱼市，底事流涎对落晖。
代柬促陈居士归
作者：刘宰
朝代：宋

一棹东游久未归，羞囊应已典春衣。淡烟疏柳鲈鱼市，底事流涎对落晖。
代柬寄张端衡
作者：刘宰
朝代：宋
体裁：七言律诗

句曲山头白鹤飞，遥怜綵棒正宣威。仙家有喜迎仙吏，客路无尘点客衣。月澹郊原从犬卧，秋高篱落任鸡肥。子真东野齐名在，莫向西风苦念归。
代柬寄当涂大夫王去非
作者：刘宰
朝代：宋
体裁：五言排律

闻道王明府，仁声已四传。催科能不扰，赋入自争先。理到顽民服，仁渐黠吏悛。俊良搜士类，疾苦访氓编。义役颁成制，巫风变昔年。已闻销珥笔，直欲弛蒲鞭。未可徒宽治，还疑执德偏。碧云江外合，爱助正拳拳。
代柬寄王去非
作者：刘宰
朝代：宋
体裁：七言绝句

闻随使节过江东，想见旌旗十里红。多少苍生在寒谷，早吹邹律转春风。
代柬答合淝苏刑曹兼呈淮西帅同年赵宝谟二首
作者：刘宰
朝代：宋

青衫拟掾袭芳尘，短褐归来理钓缗。二纪期君绍先烈，一官投老祇参军。宦情自与秋光薄，公论犹期岁晚伸。见说宗工好风鉴，荐书何日到严宸。闻道中原百战馀，遗民亿万企来苏。浪言恢复真疏矣，绝意怀来亦可乎。北望凄凉皆故土，南来睥睨几狂胡。祇今淝水山川改，寄语元戎盍远图。
代柬答合淝苏刑曹兼呈淮西帅同年赵宝谟二首·其一
作者：刘宰
朝代：宋
体裁：古风

青衫拟掾袭芳尘，短褐归来理钓缗。二纪期君绍先烈，一官投老祇参军。宦情自与秋光薄，公论犹期岁晚伸。见说宗工好风鉴，荐书何日到严宸。
代柬答合淝苏刑曹兼呈淮西帅同年赵宝谟二首·其二
作者：刘宰
朝代：宋

闻道中原百战余，遗民亿万企来苏。
浪言恢復真疎矣，绝意怀来亦可乎。
北望凄凉皆故土，南来睥睨几狂胡。
祇今淝水山川改，寄语元戎盍远图。
代柬答合淝苏刑曹兼呈淮西帅同年赵宝谟二首·其二
作者：刘宰
朝代：宋

闻道中原百战馀，遗民亿万企来苏。浪言恢复真疏矣，绝意怀来亦可乎。北望凄凉皆故土，南来睥睨几狂胡。祇今淝水山川改，寄语元戎盍远图。
代柬答徐监押
作者：刘宰
朝代：宋
体裁：七言绝句

隋堤绿柳漾清流，画舸输君烂漫游。柘荡高湖须老伴，不妨捩柁出湾头。
代柬苏佥
作者：刘宰
朝代：宋
体裁：七言绝句

七十收身古战场，归来八十更康强。酒阑庭户秋光好，想见诗成一缕香。
代柬谢袁兄
作者：刘宰
朝代：宋
体裁：七言绝句

渔樵并舍两相忘，三径回看久就荒。只有生平真活计，湖光万顷接山光。
代梁总挽郑舜举侍郎四首
作者：刘宰
朝代：宋

几度除书下紫宸，从容千骑拥朱轮。圣朝若第循良课，公是当时第一人。九重虚己伫论思，千载风云彼一时。贝锦谁为当日事，角招空赋昔人诗。由来乐事在田园，归路无人早著鞭。见一堂中谁是伴，亭亭修竹锁苍烟。慷慨论交酒一钟，别来木末几西风。归欤拟趁鸡豚社，太息无因见此公。
代梁总挽郑舜举侍郎四首·其一
作者：刘宰
朝代：宋
体裁：七言绝句

几度除书下紫宸，从容千骑拥朱轮。圣朝若第循良课，公是当时第一人。
代梁总挽郑舜举侍郎四首·其三
作者：刘宰
朝代：宋

由来乐事在田园，归路无人早着鞭。
见一堂中谁是伴，亭亭修竹锁苍烟。
代梁总挽郑舜举侍郎四首·其三
作者：刘宰
朝代：宋

由来乐事在田园，归路无人早著鞭。见一堂中谁是伴，亭亭修竹锁苍烟。
代梁总挽郑舜举侍郎四首·其二
作者：刘宰
朝代：宋

九重虚己伫论思，千载风云彼一时。贝锦谁为当日事，角招空赋昔人诗。
代梁总挽郑舜举侍郎四首·其二
作者：刘宰
朝代：宋

九重虚己竚论思，千载风云彼一时。
贝锦谁为当日事，角招空赋昔人诗。
代梁总挽郑舜举侍郎四首·其四
作者：刘宰
朝代：宋
体裁：七言绝句

慷慨论交酒一钟，别来木末几西风。归欤拟趁鸡豚社，太息无因见此公。
代谭与可谢石大夫乡饮酒
作者：刘宰
朝代：宋

大夫举酒属青衿，八十衰翁亦许临。要向席间明厚意，敢辞酒半效狂吟。持身勿使亏名义，学古还须探圣心。元日习乡君解否，须知齿发易骎骎。
代谭与可谢石大夫乡饮酒
作者：刘宰
朝代：宋

大夫举酒属青衿，八十衰翁亦许临。
要向席间明厚意，敢辞酒半效狂吟。
持身勿使亏名义，学古还须探圣心。
元日习乡君解否，须知齿髮易骎骎。
代赋三十韵呈李果州
作者：刘宰
朝代：宋

退之抗表出潮阳，高风万世为美谈。衡开云气偶然尔，浪占显晦吾所惭。皇华使者课第一，诏归台省陪朝参。献疏岂止一痛哭，引去自言七不堪。留行隐几卧不应，一麾出守天西南。利名百念已灰冷，扫除不尽山水贪。行遍金焦到茅阜，知有佳处须穷探。春花秋叶事已过，惟有山发呈䰐鬖。山神颇亦愧岑寂，夜奏万谷笙钟酣。起看琼树绕琳宇，更驰玉马无停骖。子猷好事古无比，雪中求往固所谙。青鞋直上最高顶，天风缥缈吹楩楠。两峰相对如拱立，上公衮冕朝子男。群山敛退就平地，灭没不见如纪谭。巨浸东连大洋海，浩荡直与天涯涵。却顾淮源赤山下，仅若覆水盈罃甔。久留不奈景清绝，山腰下转临深潭。客来客去泉自涌，可能喜笑静中含。嵌崖往往记遗迹，旧雨剥蚀苔藓篸。客怀感此重太息，学仙便欲老石龛。痴狂正复自讥笑，旷望聊尔依精蓝。元符旧事不可问，翠微杰观犹耽耽。有田连阡不输税，饱食岂计皇恩覃。渠侬不知游子恨，宝钥屡启彫龙函。留连信宿苦未厌，一笑相属乐且湛。庞眉道士庸中佼，成书自许窥老聃。扣门有问不得吐，退自包裹如春蚕。髯李于书颇涉猎，医卜并试仍多婪。提携瓶酒味苦短，黄独屡荐山肴甘。坐谈衮衮不知晓，林杪忽送钟声韽。人生离别易感怆，况我垂白今毵毵。明朝日出山下路，宿云散尽开晴岚。君归千骑围昼锦，我留古木缭茅庵。期君再整冲天翼，老我甘作书中蟫。
代赋三十韵呈李果州
作者：刘宰
朝代：宋

退之抗表出潮阳，高风万世为美谈。
衡开云气偶然尔，浪占显晦吾所惭。
皇华使者课第一，诏归台省陪朝参。
献疏岂止一痛哭，引去自言七不堪。
留行隠几卧不应，一麾出守天西南。
利名百念已灰冷，扫除不尽山水贪。
行遍金焦到茅阜，知有佳处须穷探。
春花秋叶事已过，惟有山髮呈䰐鬖。
山神颇亦愧岑寂，夜奏万谷笙钟酣。
起看琼树绕琳宇，更驰玉马无停骖。
子猷好事古无比，雪中求往固所谙。
青鞋直上最高顶，天风缥缈吹楩楠。
两峯相对如拱立，上公衮冕朝子男。
羣山敛退就平地，灭没不见如纪谭。
巨浸东连大洋海，浩荡直与天涯涵。
却顾淮源赤山下，仅若覆水盈罃甔。
久留不奈景清绝，山腰下转临深潭。
客来客去泉自涌，可能喜笑静中含。
嵌崖往往记遗蹟，旧雨剥蚀苔藓篸。
客怀感此重太息，学仙便欲老石龛。
痴狂正復自讥笑，旷望聊尔依精蓝。
元符旧事不可问，翠微杰观犹耽耽。
有田连阡不输税，饱食岂计皇恩覃。
渠侬不知游子恨，宝钥屡启雕龙函。
留连信宿苦未厌，一笑相属乐且湛。
庞眉道士庸中佼，成书自许窥老聃。
扣门有问不得吐，退自包裹如春蚕。
髯李于书颇涉猎，医卜并试仍多婪。
提携瓶酒味苦短，黄独屡荐山肴甘。
坐谈衮衮不知晓，林杪忽送钟声韽。
人生离别易感怆，况我垂白今毵毵。
明朝日出山下路，宿云散尽开晴岚。
君归千骑围昼锦，我留古木缭茅庵。
期君再整冲天翼，老我甘作书中蟫。
代赋寿宁宗潜邸
作者：刘宰
朝代：宋

圣学家传自有师，更罗英俊侍经帷。治功尚论唐虞际，政体宁甘汉晋卑。猥向梁园陪末坐，敢凭尧历记佳期。羞囊已办诗千首，准拟年年荐寿卮。
代赋寿宁宗潜邸
作者：刘宰
朝代：宋

圣学家传自有师，更罗英俊侍经帷。
治功尚论唐虞际，政体宁甘汉晋卑。
猥向梁园陪末坐，敢凭尧历记佳期。
羞囊已办诗千首，准拟年年荐寿巵。
代邑士上赵百里
作者：刘宰
朝代：宋

美矣吾邦此大夫，仁中有勇信今无。
治侔东里兴乡校，政压西门送女巫。
谋广生员来共学，力排淫祀警羣愚。
一陶风俗成醇厚，千古声名泰华俱。
代邑士上赵百里
作者：刘宰
朝代：宋

美矣吾邦此大夫，仁中有勇信今无。治侔东里兴乡校，政压西门送女巫。谋广生员来共学，力排淫祀警群愚。一陶风俗成醇厚，千古声名泰华俱。
仪真呈友人
作者：刘宰
朝代：宋

近闻李郭舟，送往涉重湖。我欲与之俱，鹢飞过宋都。死生见交情，嗟我失东隅。归来整杖屦，颜厚见彼姝。念昔担簦日，篮缕出无襦。公子载与归，樽酒日相娱。所愧身为客，如彼绕树乌。食苹鹿在野，呦呦呼其？。鸿雁稽来书，提壶空劝沽。输君山中行，梅梢嗅紫萸。又有好事人，开宴勤招呼。翻然弃舟楫，跃马问长途。嗟我困行役，胜游那能觎。方今神圣君，南风歌有虞。所须贤与能，搜罗遍八区。公等梁栋姿，咳唾玉与珠。尚从山泽游，此理良可吁。翻思六月息，岂即非南图。料公赐环日，祸转当亡胡。愿借尚方剑，先斩张禹颅。小子虽不敏，敢效一得愚。
仪真呈友人
作者：刘宰
朝代：宋
体裁：古风

近闻李郭舟，送往涉重湖。我欲与之俱，鹢飞过宋都。死生见交情，嗟我失东隅。归来整杖屦，颜厚见彼姝。念昔担簦日，篮缕出无襦。公子载与归，樽酒日相娱。所愧身为客，如彼绕树乌。食苹鹿在野，呦呦呼其�。鸿雁稽来书，提壶空劝沽。输君山中行，梅梢嗅紫萸。又有好事人，开宴勤招呼。翻然弃舟楫，跃马问长途。嗟我困行役，胜游那能觎。方今神圣君，南风歌有虞。所须贤与能，搜罗遍八区。公等梁栋姿，咳唾玉与珠。尚从山泽游，此理良可吁。翻思六月息，岂即非南图。料公赐环日，祸转当亡胡。愿借尚方剑，先斩张禹颅。小子虽不敏，敢效一得愚。
仪真呈友人
作者：刘宰
朝代：宋

近闻李郭舟，送往涉重湖。
我欲与之俱，鹢飞过宋都。
死生见交情，嗟我失东隅。
归来整杖屦，颜厚见彼姝。
念昔担簦日，篮缕出无襦。
公子载与归，樽酒日相娱。
所愧身为客，如彼绕树乌。
食苹鹿在野，呦呦呼其𪋯。
鸿鴈稽来书，提壶空劝沽。
输君山中行，梅梢嗅紫萸。
又有好事人，开宴勤招呼。
翻然弃舟楫，跃马问长途。
嗟我困行役，胜游那能觎。
方今神圣君，南风歌有虞。
所须贤与能，搜罗遍八区。
公等梁栋姿，咳唾玉与珠。
尚从山泽游，此理良可吁。
翻思六月息，岂即非南图。
料公赐环日，祸转当亡胡。
愿借尚方剑，先斩张禹颅。
小子虽不敏，敢效一得愚。
仪真呈隣居同官
作者：刘宰
朝代：宋
体裁：七言绝句

南楼风物怯新晴，管领心知独有君。从使市声鏖午枕，不妨清梦到行云。
仪真和同官韵二首
作者：刘宰
朝代：宋

先生文采似班扬，俗子何能较短长。顾我未知全璧否，期君聊复善刀藏。壮怀欲写须更仆，胜日能来对举觞。青紫不须分失得，旧游多少困槐黄。簿书尘里见清扬，握手论心味更长。何日山林共归去，故园花竹可游藏。颜徒自乐一瓢饮，汉殿争陪万寿觞。马革裹尸成底事，要须高卧到羲皇。
仪真和同官韵二首·其一
作者：刘宰
朝代：宋

先生文采似班扬，俗子何能较短长。顾我未知全璧否，期君聊复善刀藏。壮怀欲写须更仆，胜日能来对举觞。青紫不须分失得，旧游多少困槐黄。
仪真和同官韵二首·其一
作者：刘宰
朝代：宋

先生文采似班扬，俗子何能较短长。
顾我未知全璧否，期君聊復善刀藏。
壮怀欲写须更仆，胜日能来对举觞。
青紫不须分失得，旧游多少困槐黄。
仪真和同官韵二首·其二
作者：刘宰
朝代：宋

簿书尘裏见清扬，握手论心味更长。
何日山林共归去，故园花竹可游藏。
颜徒自乐一瓢饮，汉殿争陪万寿觞。
马革裹尸成底事，要须高卧到羲皇。
仪真和同官韵二首·其二
作者：刘宰
朝代：宋

簿书尘里见清扬，握手论心味更长。何日山林共归去，故园花竹可游藏。颜徒自乐一瓢饮，汉殿争陪万寿觞。马革裹尸成底事，要须高卧到羲皇。
仪真法曹日作
作者：刘宰
朝代：宋
体裁：七言绝句

纷纷恶直喜阿谀，局束英豪气不舒。万事付渠三昧手，此生自放五车书。
仪真雍生见和因再用韵兼怀仪真
作者：刘宰
朝代：宋

北观凭栏望，西桥信马行。朋从有名胜，风物正凄清。乱定人烟改，春回草木荣。遥怜旧游处，坏壁暗题名。久客怜之子，寒窗几晦明。羁禽恋乡国，来雁尚边声。事去云成狗，时来草化萤。未须论得失，把酒谩忘情。
仪真雍生见和因再用韵兼怀仪真·其一
作者：刘宰
朝代：宋
体裁：五言律诗

北观凭栏望，西桥信马行。朋从有名胜，风物正凄清。乱定人烟改，春回草木荣。遥怜旧游处，坏壁暗题名。
仪真雍生见和因再用韵兼怀仪真·其二
作者：刘宰
朝代：宋
体裁：五言律诗

久客怜之子，寒窗几晦明。羁禽恋乡国，来雁尚边声。事去云成狗，时来草化萤。未须论得失，把酒谩忘情。
仲玉和前诗见赠因再用韵
作者：刘宰
朝代：宋

官仓出粟徧东西，多谢朱公念隠微。
但觉闾阎犹菜色，不知园囿已花飞。
当年国论无同异，此日民言有是非。
天上鸳鸿方刷羽，海边鸥鹭已忘机。
仲玉和前诗见赠因再用韵
作者：刘宰
朝代：宋

官仓出粟遍东西，多谢朱公念隐微。但觉闾阎犹菜色，不知园囿已花飞。当年国论无同异，此日民言有是非。天上鸳鸿方刷羽，海边鸥鹭已忘机。
借明秀轩韵送赵推入幕二首
作者：刘宰
朝代：宋

七泽波涛笔下吞，相逢晓日上天门。祇今出处难同调，惭愧高轩几访存。纷纷末俗假成真，幕府归来岁聿新。万里终存江海志，一毫莫染簿书尘。
借明秀轩韵送赵推入幕二首·其一
作者：刘宰
朝代：宋
体裁：七言绝句

七泽波涛笔下吞，相逢晓日上天门。祇今出处难同调，惭愧高轩几访存。
借明秀轩韵送赵推入幕二首·其二
作者：刘宰
朝代：宋
体裁：七言绝句

纷纷末俗假成真，幕府归来岁聿新。万里终存江海志，一毫莫染簿书尘。
偶成
作者：刘宰
朝代：宋
体裁：五言律诗

木落山呈骨，泉空水反源。知时秋燕去，负日午蜂喧。玉粒炊晨甑，金英卧晚园。岁华今已暮，身世两忘言。
偶题云边
作者：刘宰
朝代：宋

桃花山下水流长，花不长开水自香。此地正须招隐士，山庵聊复对崇冈。屏帏缭绕竹千个，旌纛森严柏两行。士会不生今已矣，不妨閒处且徜徉。
偶题云边
作者：刘宰
朝代：宋

桃花山下水流长，花不长开水自香。
此地正须招隠士，山庵聊復对崇冈。
屏帏缭绕竹千箇，旌纛森严柏两行。
士会不生今已矣，不妨閒处且徜徉。
傲将军歌赠周叔子马帅
作者：刘宰
朝代：宋

君不见细柳将军专号令，壁门不受天子命。又不见隆中将略天下奇，屈致不可就见之。丈夫意气类如此，达则守官穷守己。斋坛未筑国士去，军令已申美人死。王剪定须六十万，李牧必遵前日轨。扫门求见齐舍人，魏勃妄庸何足使。武皇踞厕对卫青，淮南君臣暗欢喜。寥寥古道不复见，后来捷径何纷纷。炙手傥可热，舐痔未为勤。金珠要结遍奴隶，鈇钺倒置由他人。傲将军，今无矣。杜预苞苴通贵近，裴度浮沉聊卒岁。两贤屹立尚如斯，哙等区区焉足计。傲将军，今有之，我得见之喜可知。行年六十未为老，三衙致位官非卑。毛锥子，毋我欺。妙年手折桂林枝，长鎗大剑尔胡为。十载安边功，书遍太常旗。周宣方歌境土复，吉甫已赋明哲诗。诏书星斗烂，驲骑风雷驰。平生许国心，日莫恐倒施。皂囊九扣阍，山立志不移。时携一樽酒，山水自娱嬉。傲将军，谁与同。子真已去吴门市，杜陵不见天随翁。赖有倜傥朱，杖屦时相从。虎丘山头弄明月，姑苏台上吟清风。为乐良有极，大义终无穷。谨勿扁舟载西子，有时猎渭占非熊。
傲将军歌赠周叔子马帅
作者：刘宰
朝代：宋

君不见细柳将军专号令，壁门不受天子命。
又不见隆中将畧天下奇，屈致不可就见之。
丈夫意气类如此，达则守官穷守己。
斋坛未筑国士去，军令已申美人死。
王翦定须六十万，李牧必遵前日轨。
扫门求见齐舍人，魏勃妄庸何足使。
武皇踞厕对卫青，淮南君臣暗欢喜。
寥寥古道不復见，后来捷径何纷纷。
炙手傥可热，舐痔未为勤。
金珠要结徧奴隶，鈇钺倒置由他人。
傲将军，今无矣。
杜预苞苴通贵近，裴度浮沉聊卒岁。
两贤屹立尚如斯，哙等区区焉足计。
傲将军，今有之，我得见之喜可知。
行年六十未为老，三衙致位官非卑。
毛锥子，毋我欺。
妙年手折桂林枝，长鎗大剑尔胡为。
十载安边功，书遍太常旗。
周宣方歌境土復，吉甫已赋明哲诗。
诏书星斗烂，驲骑风雷驰。
平生许国心，日莫恐倒施。
皂囊九扣阍，山立志不移。
时携一樽酒，山水自娱嬉。
傲将军，谁与同。
子真已去吴门市，杜陵不见天随翁。
頼有倜傥朱，杖屦时相从。
虎丘山头弄明月，姑苏台上吟清风。
为乐良有极，大义终无穷。
谨勿扁舟载西子，有时猎渭占非熊。
再用韵
作者：刘宰
朝代：宋

野径梅初发，寒塘草又生。能来同社酒，莫笑瓦盆盛。绿杨陶令宅，芳草谢家池。开径应须我，酬君未有诗。
再用韵·其一
作者：刘宰
朝代：宋
体裁：五言绝句

野径梅初发，寒塘草又生。能来同社酒，莫笑瓦盆盛。
再用韵·其二
作者：刘宰
朝代：宋
体裁：五言绝句

绿杨陶令宅，芳草谢家池。开径应须我，酬君未有诗。
再用韵呈同席者
作者：刘宰
朝代：宋

由来道同相为谋，利交始合终相雠。
灌窦空如父子游，耳余莫刷千古羞。
臞张不与俗同流，常棣相辉华萼稠。
侯生得句鱼上鈎，句法不减韦苏州。
王子简古师穆修，时亦枯枝蔓新柔。
坐谈不知改更筹，绝胜双鸟各处囚。
可能无策上凝旒，夕烽犹照万兜鍪。
再用韵呈同席者
作者：刘宰
朝代：宋

由来道同相为谋，利交始合终相雠。灌窦空如父子游，耳馀莫刷千古羞。臞张不与俗同流，常棣相辉华萼稠。侯生得句鱼上钩，句法不减韦苏州。王子简古师穆脩，时亦枯枝蔓新柔。坐谈不知改更筹，绝胜双鸟各处囚。可能无策上凝旒，夕烽犹照万兜鍪。
再用韵戏答陈仲思
作者：刘宰
朝代：宋

一读新诗一解颜，天孙机杼锦斓斑。致师自昔能无语，瞥眼君宜付等闲。风定波涛收万壑，云归紫翠出千山。论交早岁今华发，少有猜疑愧两间。
再用韵戏答陈仲思
作者：刘宰
朝代：宋

一读新诗一解颜，天孙机杼锦斓斑。
致师自昔能无语，瞥眼君宜付等闲。
风定波涛收万壑，云归紫翠出千山。
论交早岁今华髮，少有猜疑愧两间。
再韵为鲚鲙虎脔解嘲
作者：刘宰
朝代：宋

多病早休官，自是台无馈。东门享鶢鶋，宁若龟曳尾。有酒可斟酌，有力给薪水。朗咏渊明诗，如斲郢人鼻。所期免朝饥，敢幸尝异味。大胾来邻邑，细缕出纤指。一见喜折屐，三思食失匕。珍非我可常，灶非吾敢媚。胡可徇口腹，有若囊无底。诸君有用学，土苴足经世。龙肝与凤髓，何求不适意。此岂费万钱，正自不难致。贵贱理则殊，气味固相似。
再韵为鲚鲙虎脔解嘲
作者：刘宰
朝代：宋

多病早休官，自是台无馈。
东门享鶢鶋，宁若龟曳尾。
有酒可斟酌，有力给薪水。
朗咏渊明诗，如斲郢人鼻。
所期免朝饥，敢幸尝异味。
大胾来隣邑，细缕出纤指。
一见喜折屐，三思食失匕。
珍非我可常，竈非吾敢媚。
胡可狥口腹，有若囊无底。
诸君有用学，土苴足经世。
龙肝与凤髓，何求不适意。
此岂费万钱，正自不难致。
贵贱理则殊，气味固相似。
再韵谢和章
作者：刘宰
朝代：宋

万灶连营横塞月，委输不继官仓竭。寇攘虽息尚游魂，胡虏已衰闻蹀血。赭衣开河深复深，青青蔓草生河阴。岁旱民饥神乏祀，故老言言徵谶纬。使君事业今夔龙，十年准拟调元功。铜虎分符又南国，北来更阅千山重。同寮有客居同里，忧国同心无彼此。既知东海之妇可致旱，又知疏勒井泉能涌水。释囚祇有圜扉在，蠲租可但宽期会。日照斋盂食不荤，雨湿朝衣车却盖。已罄祈禳遍国中，更遣缇车来郭外。荒祠虫篆上丹青，平原龟兆坼田塍。拜手殷勤祝田稚，活国生民系兹岁。再宿为期神效灵，三日为霖民拜赐。长淮转漕速邮传，此赐岂独吾邦专。雨馀亟欲披青天，那得驾鹤扬州仙。精意回天翻覆手，赫赫阳光均九有。但得两君便携手，齐上紫清扶日轮。阖辟阴阳端有道，不妨风月属閒人。公诗沧海生明月，草木光辉涯不竭。仆如拙匠运斧斤，颜汗淋漓指流血。心知短绠难汲深，拱把之木无繁阴。风雅堕地几千祀，牢落荒林鸣络纬。眼明纸上走虬龙，古锦囊中新奏功。搜奇往往魑魅泣，穷高不碍天门重。鹏飞羊角三万里，笔势翩翩有如此。渠侬辟易虎负嵎，公独从容禹行水。端由万卷胸中在，左右寻源无不会。诗坛独上四无人，乌兔驱车天倚盖。曹刘沈谢不支吾，阴何间隔孙山外。池塘不梦春草青，愚生已分老田塍。县榻空烦礼徐稚，一笑相逢俄隔岁。不辞入府异庞公，祇恐言诗非木赐。朝来好语日边传，大惠宁许一州专。诏书络绎催朝天，紫薇帝庭领列仙。钓船已入酒圣手，清风一枕无何有。遮留当道拥车轮，尚能唤起随邦人。
再韵谢和章·其一
作者：刘宰
朝代：宋

万灶连营横塞月，委输不继官仓竭。寇攘虽息尚游魂，胡虏已衰闻蹀血。赭衣开河深复深，青青蔓草生河阴。岁旱民饥神乏祀，故老言言徵谶纬。使君事业今夔龙，十年准拟调元功。铜虎分符又南国，北来更阅千山重。同寮有客居同里，忧国同心无彼此。既知东海之妇可致旱，又知疏勒井泉能涌水。释囚祇有圜扉在，蠲租可但宽期会。日照斋盂食不荤，雨湿朝衣车却盖。已罄祈禳遍国中，更遣缇车来郭外。荒祠虫篆上丹青，平原龟兆坼田塍。拜手殷勤祝田稚，活国生民系兹岁。再宿为期神效灵，三日为霖民拜赐。长淮转漕速邮传，此赐岂独吾邦专。雨馀亟欲披青天，那得驾鹤扬州仙。精意回天翻覆手，赫赫阳光均九有。但得两君便携手，齐上紫清扶日轮。阖辟阴阳端有道，不妨风月属閒人。
再韵谢和章·其一
作者：刘宰
朝代：宋

万竈连营横塞月，委输不继官仓竭。
寇攘虽息尚游魂，胡虏已衰闻蹀血。
赭衣开河深復深，青青蔓草生河阴。
岁旱民饥神乏祀，故老言言征谶纬。
使君事业今夔龙，十年准拟调元功。
铜虎分符又南国，北来更阅千山重。
同寮有客居同里，忧国同心无彼此。
既知东海之妇可致旱，又知疏勒井泉能涌水。
释囚祇有圜扉在，蠲租可但宽期会。
日照斋盂食不荤，雨湿朝衣车却盖。
已罄祈禳徧国中，更遣缇车来郭外。
荒祠虫篆上丹青，平原龟兆坼田塍。
拜手殷勤祝田穉，活国生民系兹岁。
再宿为期神效灵，三日为霖民拜赐。
长淮转漕速邮传，此赐岂独吾邦专。
雨余亟欲披青天，那得驾鹤扬州仙。
精意回天翻覆手，赫赫阳光均九有。
但得两君便携手，齐上紫清扶日轮。
阖闢阴阳端有道，不妨风月属閒人。
再韵谢和章·其二
作者：刘宰
朝代：宋

公诗沧海生明月，草木光辉涯不竭。仆如拙匠运斧斤，颜汗淋漓指流血。心知短绠难汲深，拱把之木无繁阴。风雅堕地几千祀，牢落荒林鸣络纬。眼明纸上走虬龙，古锦囊中新奏功。搜奇往往魑魅泣，穷高不碍天门重。鹏飞羊角三万里，笔势翩翩有如此。渠侬辟易虎负嵎，公独从容禹行水。端由万卷胸中在，左右寻源无不会。诗坛独上四无人，乌兔驱车天倚盖。曹刘沈谢不支吾，阴何间隔孙山外。池塘不梦春草青，愚生已分老田塍。县榻空烦礼徐稚，一笑相逢俄隔岁。不辞入府异庞公，祇恐言诗非木赐。朝来好语日边传，大惠宁许一州专。诏书络绎催朝天，紫薇帝庭领列仙。钓船已入酒圣手，清风一枕无何有。遮留当道拥车轮，尚能唤起随邦人。
再韵谢和章·其二
作者：刘宰
朝代：宋

公诗沧海生明月，草木光辉涯不竭。
仆如拙匠运斧斤，颜汗淋漓指流血。
心知短绠难汲深，拱把之木无繁阴。
风雅堕地几千祀，牢落荒林鸣络纬。
眼明纸上走虬龙，古锦囊中新奏功。
搜奇往往魑魅泣，穷高不碍天门重。
鹏飞羊角三万里，笔势翩翩有如此。
渠侬辟易虎负嵎，公独从容禹行水。
端由万卷胸中在，左右寻源无不会。
诗坛独上四无人，乌兔驱车天倚盖。
曹刘沈谢不支吾，阴何间隔孙山外。
池塘不梦春草青，愚生已分老田塍。
县榻空烦礼徐穉，一笑相逢俄隔岁。
不辞入府异庞公，祇恐言诗非木赐。
朝来好语日边传，大惠宁许一州专。
诏书络绎催朝天，紫薇帝庭领列仙。
钓船已入酒圣手，清风一枕无何有。
遮留当道拥车轮，尚能唤起随邦人。
再韵谢和章之辱
作者：刘宰
朝代：宋

老人抱瓮真拙谋，五利多方无一雠。
嗟予老矣盍倦游，犊鼻岂恤王孙羞。
舍西白鸟湛清流，舍东古木鸣蝉稠。
晚风徐来月一鈎，从渠飞鸢堕炎州。
君门有诏道阻修，饥来聊復撷芳柔。
诸君行矣摅良筹，钟仪不虑南冠囚。
野人何自瞻前旒，所愿边封脱兜鍪。
再韵谢和章之辱
作者：刘宰
朝代：宋

老人抱瓮真拙谋，五利多方无一雠。嗟予老矣盍倦游，犊鼻岂恤王孙羞。舍西白鸟湛清流，舍东古木鸣蝉稠。晚风徐来月一钩，从渠飞鸢堕炎州。君门有诏道阻脩，饥来聊复撷芳柔。诸君行矣摅良筹，钟仪不虑南冠囚。野人何自瞻前旒，所愿边封脱兜鍪。
再韵谢张持甫过访二首
作者：刘宰
朝代：宋

瓮牖篝灯一笑同，地炉烧火愧家风。论财以义轻浮俗，论道归儒识至公。行异于时方易沮，理趋于数要深穷。老来狂斐君无诮，他石犹堪付玉工。道自周衰说异同，眼明伊洛振遗风。过人高行非难事，入圣微言本大公。道在鬼神常共在，术穷天地本无穷。三才并处君知否，不尔何裨造化工。
再韵谢张持甫过访二首·其一
作者：刘宰
朝代：宋
体裁：七言律诗

瓮牖篝灯一笑同，地炉烧火愧家风。论财以义轻浮俗，论道归儒识至公。行异于时方易沮，理趋于数要深穷。老来狂斐君无诮，他石犹堪付玉工。
再韵谢张持甫过访二首·其二
作者：刘宰
朝代：宋
体裁：七言律诗

道自周衰说异同，眼明伊洛振遗风。过人高行非难事，入圣微言本大公。道在鬼神常共在，术穷天地本无穷。三才并处君知否，不尔何裨造化工。
冬日即事
作者：刘宰
朝代：宋
体裁：七言绝句

飞廉不解却丰隆，结就浓阴万里同。须信碧霄无点滓，晓来红日自生东。
冯公岭
作者：刘宰
朝代：宋
体裁：五言律诗

地隘山逾峻，人勤俗不奢。时培石上土，更种竹间茶。接畛田成篆，连筒水溅花。征尘如不到，老我即东家。
分韵送王去非之官山阴得再字
作者：刘宰
朝代：宋

达官须亲民，未竟法应再。
昔君治姑孰，报政甫初载。
桃李春正华，风木养不待。
至今田里间，往往诵遗爱。
荐章交公车，夷涂了无碍。
自诡更治民，得邑仍勇退。
坐看积薪上，笑谢及瓜代。
赤县官山阴，铜章喜重佩。
平湖带城郭，崇山镇溟海。
道中勤顾接，何者非胜槩。
鹅池湛清涟，兰亭霏翠霭。
溪流西走剡，夜雪曾访戴。
此地君故家，旧游详往载。
公余信足乐，俗敝良可嘅。
盗贩人斗狠，淫祀家禳禬。
缓纵固不可，激之或生害。
厥田惟中中，厥赋上上倍。
豪家窘输送，勺合无容贷。
贫家惯逋负，符移费追逮。
行之苟失中，上下交怨怼。
台府相鼎立，征求常意外。
稽违速谴呵，抑绝虞冒昧。
犴狱当尽心，夜寄或百辈。
去来不敢诘，犹豫即招悔。
譁徒陷平民，更欲脱有辠。
朝方得其情，莫祈当路改。
过客纷如织，刺口说行在。
丐求小不惬，百计工组缋。
我知夫子心，此去专劳来。
岂其慑声势，左盼而右睐。
然须处心平，更须临事耐。
勿恃事理直，抗论多慷慨。
勿谓气类同，不虞趋嚮背。
先入勿偏听，未信勿忠诲。
小迟岁月间，足致治平最。
庶策三载勋，亟应千龄会。
分韵送王去非之官山阴得再字
作者：刘宰
朝代：宋

达官须亲民，未竟法应再。昔君治姑孰，报政甫初载。桃李春正华，风木养不待。至今田里间，往往诵遗爱。荐章交公车，夷涂了无碍。自诡更治民，得邑仍勇退。坐看积薪上，笑谢及瓜代。赤县官山阴，铜章喜重佩。平湖带城郭，崇山镇溟海。道中勤顾接，何者非胜槩。鹅池湛清涟，兰亭霏翠霭。溪流西走剡，夜雪曾访戴。此地君故家，旧游详往载。公馀信足乐，俗敝良可嘅。盗贩人斗狠，淫祀家禳禬。缓纵固不可，激之或生害。厥田惟中中，厥赋上上倍。豪家窘输送，勺合无容贷。贫家惯逋负，符移费追逮。行之苟失中，上下交怨怼。台府相鼎立，征求常意外。稽违速谴呵，抑绝虞冒昧。犴狱当尽心，夜寄或百辈。去来不敢诘，犹豫即招悔。哗徒陷平民，更欲脱有罪。朝方得其情，莫祈当路改。过客纷如织，刺口说行在。丐求小不惬，百计工组缋。我知夫子心，此去专劳来。岂其慑声势，左盼而右睐。然须处心平，更须临事耐。勿恃事理直，抗论多慷慨。勿谓气类同，不虞趋向背。先入勿偏听，未信勿忠诲。小迟岁月间，足致治平最。庶策三载勋，亟应千龄会。
勉张兄立民作诗
作者：刘宰
朝代：宋
体裁：七言律诗

翛然风骨一臞仙，误走红尘逐世缘。亦欲名同天壤寿，且须句与日星悬。后湖废沼生春草，南郭遗墟起暮烟。闻道锦囊时有得，故山花鸟亦欣然。
勉王甥
作者：刘宰
朝代：宋

莘野凄凉渭水遥，事功无复在渔樵。但令一第先馀子，自可清名动圣朝。禁路家声犹赫奕，词场笔势已嫖姚。夜窗灯火秋来好，莫叹辛勤髀肉消。
勉王甥
作者：刘宰
朝代：宋

莘野凄凉渭水遥，事功无復在渔樵。
但令一第先余子，自可清名动圣朝。
禁路家声犹赫奕，词场笔势已嫖姚。
夜窗灯火秋来好，莫叹辛勤髀肉消。
北固山望扬州怀古
作者：刘宰
朝代：宋

北固城高万象秋，烟竿一缕认扬州。
试乘绿涨三篙水，要见朱帘十里楼。
泪湿宫衣朝雾重，愁熏寒草夕阳浮。
隋堤旧事无人问，两两垂杨繫客舟。
即事有怀二首
作者：刘宰
朝代：宋

千山收宿霭，一气蔼金行。爽吹舒澄碧，晴晖丽太清。徘徊望前岭，徙倚步南荣。为问莼鲈客，何须身后名。济世无长策，观诗叹小明。悠悠忘夜永，淅淅听秋声。困踬盐车骥，飞腾腐草萤。乖逢偶然尔，造物两何情。
即事有怀二首·其一
作者：刘宰
朝代：宋
体裁：古风

千山收宿霭，一气蔼金行。爽吹舒澄碧，晴晖丽太清。徘徊望前岭，徙倚步南荣。为问莼鲈客，何须身后名。
即事有怀二首·其二
作者：刘宰
朝代：宋
体裁：古风

济世无长策，观诗叹小明。悠悠忘夜永，淅淅听秋声。困踬盐车骥，飞腾腐草萤。乖逢偶然尔，造物两何情。
发绍兴
作者：刘宰
朝代：宋

留滞青春晚，经行此日初。
柔条桑着眼，短穗麦生鬚。
竹外云埋屋，花边水遶渠。
箇中容我老，肯遗子公书。
发绍兴
作者：刘宰
朝代：宋

留滞青春晚，经行此日初。柔条桑著眼，短穗麦生须。竹外云埋屋，花边水绕渠。个中容我老，肯遗子公书。
口占谢陈使君
作者：刘宰
朝代：宋

相思目断鉴湖船，书别殷勤敢赠言。未解终南寻捷径，少宽谷口截朱辕。
口占谢陈使君
作者：刘宰
朝代：宋

相思目断鑑湖船，书别殷勤敢赠言。
未解终南寻捷径，少宽谷口截朱辕。
口占送纸鹤帐与王克家中书
作者：刘宰
朝代：宋
体裁：七言绝句

雪翎丹顶更玄裳，持赴君家六尺床。午枕不须蛮素问，主人心地正清凉。
句
作者：刘宰
朝代：宋

选诗非选官，论诗非论人。
同叶恭叔郑节卿饮于赵子野官舍
作者：刘宰
朝代：宋
体裁：五言律诗

相望各千里，相逢酒一壶。交情贯金石，诗思渺江湖。夜雨滋园菊，秋风落井梧。归欤吾有日，聚散一长吁。
吴子隆兼隐斋歌
作者：刘宰
朝代：宋

前驱十里旌旗红，后骑蹀躞如游龙。绮窗阿阁最深处，归来燕坐围香风。不如理掾吴夫子，岸帻高吟酒一中。嵩少山头渭水边，耕云钓月老林泉。巢由不生沮溺死，鱼虾麋鹿俱忘年。不如理掾吴夫子，安閒寄傲庭西偏。富贵诚可乐，幽栖端足尚。牵黄复出上蔡门，李斯悔杀为秦相。介推有母须求禄，不应决意归绵上。吴夫子，听我歌。当朝剑佩冠峨峨，趋营未免伤天和。古来隐者亦已多，洁身乱伦如彼何。君今非仕亦非隐，京尘不染白玉珂。青衫从事今十载，万事忘怀真实在。但令堂上笑平反，岂计庭前罗翠黛。是中不减山中乐，底用青鞋游物外。吴夫子，吾所敬。兼隐名斋足相称，谁其尸之勾漏令。
吴子隆兼隠斋歌
作者：刘宰
朝代：宋

前驱十里旌旗红，后骑蹀躞如游龙。
绮窗阿阁最深处，归来燕坐围香风。
不如理掾吴夫子，岸帻高吟酒一中。
嵩少山头渭水边，耕云钓月老林泉。
巢由不生沮溺死，鱼虾麋鹿俱忘年。
不如理掾吴夫子，安閒寄傲庭西偏。
富贵诚可乐，幽栖端足尚。
牵黄復出上蔡门，李斯悔杀为秦相。
介推有母须求禄，不应决意归绵上。
吴夫子，听我歌。
当朝剑佩冠峩峩，趋营未免伤天和。
古来隠者亦已多，洁身乱伦如彼何。
君今非仕亦非隠，京尘不染白玉珂。
青衫从事今十载，万事忘怀真实在。
但令堂上笑平反，岂计庭前罗翠黛。
是中不减山中乐，底用青鞋游物外。
吴夫子，吾所敬。
兼隠名斋足相称，谁其尸之勾漏令。
吴门道中
作者：刘宰
朝代：宋

三吴豪侠骋轻肥，尽是当年襁褓儿。鬓发苍苍颜色改，问翁如此复何为。
吴门道中
作者：刘宰
朝代：宋

三吴豪侠骋轻肥，尽是当年襁褓儿。
鬓髮苍苍颜色改，问翁如此復何为。
吴门道归书怀
作者：刘宰
朝代：宋

投閒三十年，日与木石俱。
暮景际休明，搜罗逮樵渔。
洪造赐甄收，羣公交荐书。
殷勤奉明诏，婉娈辞田庐。
一寒不自揣，五穷暗揶揄。
行行步京畿，迎劳多轩车。
眼青见故人，皆叹此老臞。
形容不自惜，奈此气昏愚。
席间迷旧识，笔底误新书。
十目所共睹，一语良非虚。
傥昧知止戒，不反田园居。
去去入修门，蹇步接天衢。
深虞眩闻见，狂易滋发舒。
吁天写真情，浩歌赋归欤。
吴门道归书怀
作者：刘宰
朝代：宋

投閒三十年，日与木石俱。暮景际休明，搜罗逮樵渔。洪造赐甄收，群公交荐书。殷勤奉明诏，婉娈辞田庐。一寒不自揣，五穷暗揶揄。行行步京畿，迎劳多轩车。眼青见故人，皆叹此老臞。形容不自惜，奈此气昏愚。席间迷旧识，笔底误新书。十目所共睹，一语良非虚。傥昧知止戒，不反田园居。去去入脩门，蹇步接天衢。深虞眩闻见，狂易滋发舒。吁天写真情，浩歌赋归欤。
周侯古祠
作者：刘宰
朝代：宋

庙宇巍峨对古坟，将军英气宛如存。当时改行除民害，历代封功沐宠恩。虎穴云埋山寂寞，蛟溪波冷月黄昏。我来吊古追行乐，驻马花前酹一樽。
周侯古祠
作者：刘宰
朝代：宋

庙宇巍峨对古坟，将军英气宛如存。
当进改行除民害，历代封功沐宠恩。
虎穴云埋山寂寞，蛟溪波冷月黄昏。
我来吊古追行乐，驻马花前酹一樽。
周侯古祠
作者：刘宰
朝代：宋

庙宇巍峩对古坟，将军英气宛如存。
当时改行除民害，历代封功沐宠恩。
虎穴云埋山寂寞，蛟溪波冷月黄昏。
我来吊古追行乐，驻马花前酹一樽。
和丹阳徐文度令君
作者：刘宰
朝代：宋

微生叹数奇，衰疾久见面。遥闻乡大夫，今日潘怀县。列宿罗胸中，可但书万卷。抚字究衷曲，诛求无俗见。已多钟子知，且上北海荐。顾以疾自歉，往见身如绊。缅想沧浪台，吏退足清燕。诗坛建旗鼓，来往纷俊彦。未修维梓敬，徒起临渊羡。邂逅得披承，英风起衰懦。腼颜谢不敏，多言几诞谩。归来饬泓颖，秋暑尚严惮。居然得新诗，大篇惊趣办。瑟缩缀苦语，缄题寄回便。何当重扣门，一奏白石粲。
和丹阳徐文度令君
作者：刘宰
朝代：宋

微生嘆数奇，衰疾久见面。
遥闻乡大夫，今日潘怀县。
列宿罗胸中，可但书万卷。
抚字究衷曲，诛求无俗见。
已多钟子知，且上北海荐。
顾以疾自歉，往见身如绊。
缅想沧浪台，吏退足清燕。
诗坛建旗鼓，来往纷俊彦。
未修维梓敬，徒起临渊羡。
邂逅得披承，英风起衰懦。
腼颜谢不敏，多言几诞谩。
归来饬泓颖，秋暑尚严惮。
居然得新诗，大篇惊趣办。
瑟缩缀苦语，缄题寄回便。
何当重扣门，一奏白石粲。
和傅侍郎鹿鸣宴韵二首
作者：刘宰
朝代：宋

向来北固萃群英，可但江山擅美名。秀气中间空畚筑，斯文今日遇权衡。歌成白雪传新唱，帆饱西风趣去程。会体使君珍重意，不专车马羡桓荣。先生谠论在延英，早岁金瓯已覆名。自古正人羞枉尺，祇今公论有持衡。九重闻道将飞诏，一水何妨缓作程。莫笑田家去天远，春来野草亦敷荣。
和傅侍郎鹿鸣宴韵二首·其一
作者：刘宰
朝代：宋
体裁：七言律诗

向来北固萃群英，可但江山擅美名。秀气中间空畚筑，斯文今日遇权衡。歌成白雪传新唱，帆饱西风趣去程。会体使君珍重意，不专车马羡桓荣。
和傅侍郎鹿鸣宴韵二首·其二
作者：刘宰
朝代：宋
体裁：七言律诗

先生谠论在延英，早岁金瓯已覆名。自古正人羞枉尺，祇今公论有持衡。九重闻道将飞诏，一水何妨缓作程。莫笑田家去天远，春来野草亦敷荣。
和刘圣与顾龙山探梅四首
作者：刘宰
朝代：宋

玉骨冰肌淑且真，只应姑射可为邻。东风次第吹桃李，输与侬家第一春。暗里曹刘可识真，意行不必问比邻。天涯望断无来使，占取山中自在春。山行未惬此情真，问讯寒梅到比邻。但有疏花印寒月，不妨自是一家春。费尽铅华总失真，色香清绝两无邻。待渠经始和羹了，乞与无边草木春。
和刘圣与顾龙山探梅四首·其一
作者：刘宰
朝代：宋

玉骨冰肌淑且真，只应姑射可为邻。东风次第吹桃李，输与侬家第一春。
和刘圣与顾龙山探梅四首·其一
作者：刘宰
朝代：宋

玉骨冰肌淑且真，只应姑射可为隣。
东风次第吹桃李，输与侬家第一春。
和刘圣与顾龙山探梅四首·其三
作者：刘宰
朝代：宋

山行未惬此情真，问讯寒梅到比邻。但有疏花印寒月，不妨自是一家春。
和刘圣与顾龙山探梅四首·其三
作者：刘宰
朝代：宋

山行未惬此情真，问讯寒梅到比隣。
但有疎花印寒月，不妨自是一家春。
和刘圣与顾龙山探梅四首·其二
作者：刘宰
朝代：宋

暗裏曹刘可识真，意行不必问比隣。
天涯望断无来使，占取山中自在春。
和刘圣与顾龙山探梅四首·其二
作者：刘宰
朝代：宋

暗里曹刘可识真，意行不必问比邻。天涯望断无来使，占取山中自在春。
和刘圣与顾龙山探梅四首·其四
作者：刘宰
朝代：宋

费尽铅华总失真，色香清绝两无邻。待渠经始和羹了，乞与无边草木春。
和刘圣与顾龙山探梅四首·其四
作者：刘宰
朝代：宋

费尽铅华总失真，色香清绝两无隣。
待渠经始和羹了，乞与无边草木春。
和前韵呈李果州
作者：刘宰
朝代：宋

行乐非吾事，朋从慰此生。剧谈忘夜永，起立缓杯行。黄独幽人供，朱弦太古声。他年盛山集，不假退之评。
和前韵呈李果州
作者：刘宰
朝代：宋

行乐非吾事，朋从慰此生。
剧谈忘夜永，起立缓杯行。
黄独幽人供，朱絃太古声。
他年盛山集，不假退之评。
和尤伯华广德使君怡亭对雨
作者：刘宰
朝代：宋

之子胸中不外营，轩亭水到自渠成。词章妙处窥骚雅，师友平生祇弟兄。元凯一门兼众美，夷齐千古擅双清。新诗有赠不知报，衰拙如余盍负荆。轩亭闿爽喜新营，燕雀应来贺厦成。樽酒两忘贤与圣，韦编相对弟和兄。诗如绣段从头好，人似冰壶彻底清。寄语金昆同石友，道逢何日许班荆。
和尤伯华广德使君怡亭对雨·其一
作者：刘宰
朝代：宋
体裁：七言律诗

之子胸中不外营，轩亭水到自渠成。词章妙处窥骚雅，师友平生祇弟兄。元凯一门兼众美，夷齐千古擅双清。新诗有赠不知报，衰拙如余盍负荆。
和尤伯华广德使君怡亭对雨·其二
作者：刘宰
朝代：宋
体裁：七言律诗

轩亭闿爽喜新营，燕雀应来贺厦成。樽酒两忘贤与圣，韦编相对弟和兄。诗如绣段从头好，人似冰壶彻底清。寄语金昆同石友，道逢何日许班荆。
和张寺丞谢惠河鲀韵二首
作者：刘宰
朝代：宋

先生盛德信光亨，微物将诚愧晚生。春岸正当馀雨过，寒江尚想小舟横。一奁走送惭迟暮，两舍相望欠割烹。未必甘芹解知味，王公当谅野人情。鼎来佳句仰谦亨，春入池塘草正生。清夜拟陪檐雨酌，暮天应对碧云横。逍遥庄叟一枝稳，富贵齐人五鼎烹。戟卫肃迎挥手去，苏州应愧此时情。
和张寺丞谢惠河鲀韵二首·其一
作者：刘宰
朝代：宋

先生盛德信光亨，微物将诚愧晚生。
春岸正当余雨过，寒江尚想小舟横。
一奁走送惭迟暮，两舍相望欠割烹。
未必甘芹解知味，王公当谅野人情。
和张寺丞谢惠河鲀韵二首·其一
作者：刘宰
朝代：宋

先生盛德信光亨，微物将诚愧晚生。春岸正当馀雨过，寒江尚想小舟横。一奁走送惭迟暮，两舍相望欠割烹。未必甘芹解知味，王公当谅野人情。
和张寺丞谢惠河鲀韵二首·其二
作者：刘宰
朝代：宋
体裁：七言律诗

鼎来佳句仰谦亨，春入池塘草正生。清夜拟陪檐雨酌，暮天应对碧云横。逍遥庄叟一枝稳，富贵齐人五鼎烹。戟卫肃迎挥手去，苏州应愧此时情。
和李果州同游茅山赠
作者：刘宰
朝代：宋
体裁：古风

我家荆溪东，矮屋八九间。石田人不耕，自占水一湾。十年去城市，乐此清昼閒。饱闻西州英，奥学窥孔颜。见贤岂无时，冰开水潺潺。朅来洁齐俟，一语开冥顽。锦机神所秘，启示不吾悭。追随妙高台，勇往不作艰。蹇步驱弗前，逸驾杳难攀。惆怅默无言，诗卷惭空还。三茅在何许，天末耸髻鬟。胜处不可穷，老我尝窥斑。幽人去不归，夜鹤守松关。夫君金玉姿，秀气超人寰。兴来得同游，句就知难删。应同太史笔，有副藏名山。
和柴监
作者：刘宰
朝代：宋

之子通才不受拘，妙年文史足三余。
司征关市方共二，宴启华堂正乐胥。
锦帐笙歌香雾绕，禅房风月夜窗虚。
后生取舍能如此，问信宁非远器欤。
和柴监
作者：刘宰
朝代：宋

之子通才不受拘，妙年文史足三馀。司征关市方共二，宴启华堂正乐胥。锦帐笙歌香雾绕，禅房风月夜窗虚。后生取舍能如此，问信宁非远器欤。
和楼倅宗簿·其一
作者：刘宰
朝代：宋
体裁：古风

草莽莽兮平台，鸟翩翩兮去来。侧身兮引睇，长太息兮徘徊。揽余辔兮高骛，岂不夙夜兮谓行多露。漱流泉兮枕石，憺无营兮得我所。同心兮离居，未倾盖兮有书。岁既晏兮无娱，我思君兮君开关而望余。
和汤叔永二首
作者：刘宰
朝代：宋

鲁人岂解识东丘，夫子犹怀去鲁忧。公论世间谁了了，德人心事本休休。致身官路虽非远，回首家山盍少留。三径未荒松菊在，天涯多少望乡愁。底须弹铗叹无家，自有诗人赋子嗟。平世岂应遗烛武，暮年安可傅长沙。为邻幸赐千金诺，进德相期一篑加。欲泛五湖观浩渺，兴来还可共浮槎。
和汤叔永二首·其一
作者：刘宰
朝代：宋
体裁：七言律诗

鲁人岂解识东丘，夫子犹怀去鲁忧。公论世间谁了了，德人心事本休休。致身官路虽非远，回首家山盍少留。三径未荒松菊在，天涯多少望乡愁。
和汤叔永二首·其二
作者：刘宰
朝代：宋

底须弹铗叹无家，自有诗人赋子嗟。平世岂应遗烛武，暮年安可傅长沙。为邻幸赐千金诺，进德相期一篑加。欲泛五湖观浩渺，兴来还可共浮槎。
和汤叔永二首·其二
作者：刘宰
朝代：宋

底须弹铗嘆无家，自有诗人赋子嗟。
平世岂应遗烛武，暮年安可傅长沙。
为隣幸赐千金诺，进德相期一篑加。
欲泛五湖观浩渺，兴来还可共浮槎。
和淮漕八月十四夜月诗二首
作者：刘宰
朝代：宋

清凉景界限尘纷，玉宇从容静夜分。欲满尚悭今夜月，乍舒还敛北山云。孤光翻动枝头鹊，馀晕潜驱草际蚊。好处欲言人不解，湛然天宇印心君。长淮百谷庆西成，万里何妨共此晴。霖雨尚关天下望，月华犹幸晚来明。要看玉宇清光满，闻道银河此去平。邂逅西风轻借力，夜深桂影更敷荣。
和淮漕八月十四夜月诗二首·其一
作者：刘宰
朝代：宋

清凉景界限尘纷，玉宇从容静夜分。
欲满尚悭今夜月，乍舒还敛北山云。
孤光翻动枝头鹊，余晕潜驱草际蚊。
好处欲言人不解，湛然天宇印心君。
和淮漕八月十四夜月诗二首·其一
作者：刘宰
朝代：宋

清凉景界限尘纷，玉宇从容静夜分。欲满尚悭今夜月，乍舒还敛北山云。孤光翻动枝头鹊，馀晕潜驱草际蚊。好处欲言人不解，湛然天宇印心君。
和淮漕八月十四夜月诗二首·其二
作者：刘宰
朝代：宋
体裁：七言律诗

长淮百谷庆西成，万里何妨共此晴。霖雨尚关天下望，月华犹幸晚来明。要看玉宇清光满，闻道银河此去平。邂逅西风轻借力，夜深桂影更敷荣。
和王克家所寄草堂诗二首
作者：刘宰
朝代：宋

弦歌流化记琴堂，椎鲁难言愧互乡。正对薇花挥翰墨，犹能春草梦池塘。身在金华与玉堂，寄声时到祝鸡乡。为言旧访卢仝处，柳压平堤水满塘。
和王克家所寄草堂诗二首·其一
作者：刘宰
朝代：宋

弦歌流化记琴堂，椎鲁难言愧互乡。正对薇花挥翰墨，犹能春草梦池塘。
和王克家所寄草堂诗二首·其一
作者：刘宰
朝代：宋

絃歌流化记琴堂，椎鲁难言愧互乡。
正对薇花挥翰墨，犹能春草梦池塘。
和王克家所寄草堂诗二首·其二
作者：刘宰
朝代：宋
体裁：七言绝句

身在金华与玉堂，寄声时到祝鸡乡。为言旧访卢仝处，柳压平堤水满塘。
和真州太守营屋新成之韵三首
作者：刘宰
朝代：宋

长淮清晏久无虞，官舍人烟已复初。共喜舆图方日辟，讵应卒伍尚星居。四营分创因遗址，百堵周围列聚庐。武备既严军气壮，岂专捍禦奠州闾。东南列将谨防虞，尚记熙宁变法初。一自胡雏饮江水，遂令卒伍杂民居。炊烟不断云横垒，清夜无哗月满庐。妙用独推贤太守，征徭元不到乡闾。经始南风咏有虞，落成候筦报秋初。连甍尽撤编茅旧，万灶重新列屋居。千里只今成保障，一廛谁复等蘧庐。何人袖出如椽笔，为写丰功揭里闾。
和真州太守营屋新成之韵三首·其一
作者：刘宰
朝代：宋

长淮清晏久无虞，官舍人烟已复初。共喜舆图方日辟，讵应卒伍尚星居。四营分创因遗址，百堵周围列聚庐。武备既严军气壮，岂专捍禦奠州闾。
和真州太守营屋新成之韵三首·其一
作者：刘宰
朝代：宋

长淮清晏久无虞，官舍人烟已復初。
共喜舆图方日闢，讵应卒伍尚星居。
四营分创因遗址，百堵周围列聚庐。
武备既严军气壮，岂专捍御奠州闾。
和真州太守营屋新成之韵三首·其三
作者：刘宰
朝代：宋

经始南风咏有虞，落成候筦报秋初。连甍尽撤编茅旧，万灶重新列屋居。千里只今成保障，一廛谁复等蘧庐。何人袖出如椽笔，为写丰功揭里闾。
和真州太守营屋新成之韵三首·其三
作者：刘宰
朝代：宋

经始南风咏有虞，落成候筦报秋初。
连甍尽撤编茅旧，万竈重新列屋居。
千里只今成保障，一廛谁復等蘧庐。
何人袖出如椽笔，为写丰功揭里闾。
和真州太守营屋新成之韵三首·其二
作者：刘宰
朝代：宋

东南列将谨防虞，尚记熙宁变法初。一自胡雏饮江水，遂令卒伍杂民居。炊烟不断云横垒，清夜无哗月满庐。妙用独推贤太守，征徭元不到乡闾。
和真州太守营屋新成之韵三首·其二
作者：刘宰
朝代：宋

东南列将谨防虞，尚记熙宁变法初。
一自胡雏饮江水，遂令卒伍杂民居。
炊烟不断云横垒，清夜无譁月满庐。
妙用独推贤太守，征徭元不到乡闾。
和罗权丞尊经阁元旦观雪
作者：刘宰
朝代：宋
体裁：七言律诗

亿万饥民久吁天，天开上瑞岂徒然。深潭龟拆寒莎底，浅土蝗遗宿麦边。厉气已消除日后，祥霙飞堕晓风前。醉吟楼上瀛洲客，为记三登第一年。
和罗权丞至日雪韵
作者：刘宰
朝代：宋
体裁：五言律诗

台上五云纪，宫中一线添。巧开三白瑞，幻出六花盐。宿麦犹期润，前山已见尖。应怜贵公子，索句久巡檐。
和赵季行用兰花韵三首
作者：刘宰
朝代：宋

破除百卉发孤芳，造化工夫有抑扬。平易堂中无个事，一枝相对吐清香。结根嵓谷谢群芳，多谢光风为发扬。骚客毋烦赋纫佩，省郎行矣趣含香。鶗鴂潜消百草芳，清芬散逐楚风扬。洛阳姚魏空增价，愧死嵓隈有国香。
和赵季行用兰花韵三首·其一
作者：刘宰
朝代：宋

破除百卉发孤芳，造化工夫有抑扬。平易堂中无个事，一枝相对吐清香。
和赵季行用兰花韵三首·其一
作者：刘宰
朝代：宋

破除百卉发孤芳，造化工夫有抑扬。
平易堂中无箇事，一枝相对吐清香。
和赵季行用兰花韵三首·其三
作者：刘宰
朝代：宋
体裁：七言绝句

鶗鴂潜消百草芳，清芬散逐楚风扬。洛阳姚魏空增价，愧死嵓隈有国香。
和赵季行用兰花韵三首·其二
作者：刘宰
朝代：宋

结根嵓谷谢羣芳，多谢光风为发扬。
骚客毋烦赋纫佩，省郎行矣趣含香。
和赵季行用兰花韵三首·其二
作者：刘宰
朝代：宋

结根嵓谷谢群芳，多谢光风为发扬。骚客毋烦赋纫佩，省郎行矣趣含香。
和赵章泉寄诗韵
作者：刘宰
朝代：宋
体裁：七言律诗

索居灵琐久尘埃，一读新篇病眼开。妄意严诗编杜集，敢陪郭隗上燕台。纡朱晚岁徒云尔，养素平生壮矣哉。更许韩非书传尾，遗荣何止被云来。
和赵章泉见寄二首
作者：刘宰
朝代：宋

先生人物眇应刘，千载诗亡独溯流。五字还堪荐郊庙，一官何事老林丘。章泉乐处知何似，南涧良朋亦健不。欲拜庞公何日是，梦随飞鹤过山头。平生暗里识曹刘，眼底谁为第一流。锦里正应推老杜，鲁人亦解说东丘。骑驴颇忘推敲否，上马还能矍铄不。此去相思君会取，菊黄梅蕊上枝头。
和赵章泉见寄二首·其一
作者：刘宰
朝代：宋

先生人物眇应刘，千载诗亡独泝流。
五字还堪荐郊庙，一官何事老林丘。
章泉乐处知何似，南涧良朋亦健不。
欲拜庞公何日是，梦随飞鹤过山头。
和赵章泉见寄二首·其一
作者：刘宰
朝代：宋

先生人物眇应刘，千载诗亡独溯流。五字还堪荐郊庙，一官何事老林丘。章泉乐处知何似，南涧良朋亦健不。欲拜庞公何日是，梦随飞鹤过山头。
和赵章泉见寄二首·其二
作者：刘宰
朝代：宋

平生暗裏识曹刘，眼底谁为第一流。
锦里正应推老杜，鲁人亦解说东丘。
骑馿颇忘推敲否，上马还能矍铄不。
此去相思君会取，菊黄梅蘂上枝头。
和赵章泉见寄二首·其二
作者：刘宰
朝代：宋

平生暗里识曹刘，眼底谁为第一流。锦里正应推老杜，鲁人亦解说东丘。骑驴颇忘推敲否，上马还能矍铄不。此去相思君会取，菊黄梅蕊上枝头。
和赵龙图鹿鸣宴韵二首
作者：刘宰
朝代：宋

劝驾丁宁自汉兴，礼行郡国玉锵鸣。使君珍重新开宴，多士连翩喜策名。月窟一枝传好信，风帆千里送脩程。主宾后会君知否，紫橐青袍对宠荣。预宴当年记夙兴，笙歌堂上正和鸣。别来几送龙门客，去后空题雁塔名。麋鹿群中便野性，蜩鸠飞处笑云程。羞肴也到茅檐下，磊块堆盘里社荣。
和赵龙图鹿鸣宴韵二首·其一
作者：刘宰
朝代：宋

劝驾丁宁自汉兴，礼行郡国玉锵鸣。
使君珍重新开宴，多士连翩喜策名。
月窟一枝传好信，风帆千里送修程。
主宾后会君知否，紫橐青袍对宠荣。
和赵龙图鹿鸣宴韵二首·其一
作者：刘宰
朝代：宋

劝驾丁宁自汉兴，礼行郡国玉锵鸣。使君珍重新开宴，多士连翩喜策名。月窟一枝传好信，风帆千里送脩程。主宾后会君知否，紫橐青袍对宠荣。
和赵龙图鹿鸣宴韵二首·其二
作者：刘宰
朝代：宋

预宴当年记夙兴，笙歌堂上正和鸣。
别来几送龙门客，去后空题雁塔名。
麋鹿羣中便野性，蜩鸠飞处笑云程。
羞肴也到茅檐下，磊块堆盘里社荣。
和赵龙图鹿鸣宴韵二首·其二
作者：刘宰
朝代：宋

预宴当年记夙兴，笙歌堂上正和鸣。别来几送龙门客，去后空题雁塔名。麋鹿群中便野性，蜩鸠飞处笑云程。羞肴也到茅檐下，磊块堆盘里社荣。
和邑大夫劝驾韵
作者：刘宰
朝代：宋

自笑当年跃冶金，老来文物见彬彬。
登名已喜多三邑，擢秀悬知敌万人。
晴日琴堂开宴好，春风琼苑拜恩新。
惟余卧病江湖客，坐看联翩对玉宸。
和邑大夫劝驾韵
作者：刘宰
朝代：宋

自笑当年跃冶金，老来文物见彬彬。登名已喜多三邑，擢秀悬知敌万人。晴日琴堂开宴好，春风琼苑拜恩新。惟馀卧病江湖客，坐看联翩对玉宸。
和郡倅陈校书祈雨韵
作者：刘宰
朝代：宋
体裁：五言律诗

麦陇收黄槁，秧田欠绿滋。三时犹好在，一雨未为迟。精意能先物，神明敢后期。邦人孚至意，可但不能欺。
和钱晋之绿云洞天韵
作者：刘宰
朝代：宋

理乱幽人了不闻，扶疎遶舍绿成云。
洞中不异人间世，一枕邯郸浪策勋。
和钱晋之绿云洞天韵
作者：刘宰
朝代：宋

理乱幽人了不闻，扶疏绕舍绿成云。洞中不异人间世，一枕邯郸浪策勋。
和陈倅校书惠诗
作者：刘宰
朝代：宋
体裁：七言绝句

故交衮衮白头新，倾盖相望有几人。奉诏君应归册府，一蓑我欲老江滨。
和陈倅田妇刈麦韵因解嘲
作者：刘宰
朝代：宋

君不见山东健妇把犁耕，子美为赋兵车行。我尝一读三叹息，尚想青天闻哭声。又不见峡女生涯在两脚，鬓发飘萧不堪掠。我尝三复负薪篇，亦是子美夔州作。山东征战苦未平，峡女家贫无㪷升。吾邦之俗异于是，赋调不苛闾里宁。八月诗人歌载绩，馀暇不如同力穑。况复樵枯良易易，自昔民生在勤力。通守于民情最亲，劳农不惮行侵晨。他日席前须记取，要使深宫识苦辛。
和陈倅田妇刈麦韵因解嘲
作者：刘宰
朝代：宋

君不见山东健妇把犂耕，子美为赋兵车行。
我尝一读三叹息，尚想青天闻哭声。
又不见峡女生涯在两脚，鬓髮飘萧不堪掠。
我尝三復负薪篇，亦是子美夔州作。
山东征战苦未平，峡女家贫无斗升。
吾邦之俗异于是，赋调不苛闾里宁。
八月诗人歌载绩，余暇不如同力穑。
况復樵枯良易易，自昔民生在勤力。
通守于民情最亲，劳农不惮行侵晨。
他日席前须记取，要使深宫识苦辛。
和陈校书生孙
作者：刘宰
朝代：宋

四海声名陈太丘，元方有子复何忧。他年羔雁成群至，不独丹青诧豫州。
和陈校书生孙
作者：刘宰
朝代：宋

四海声名陈太丘，元方有子復何忧。
他年羔鴈成羣至，不独丹青诧豫州。
和陈校书祈雨有应
作者：刘宰
朝代：宋
体裁：七言绝句

一念忧民敢惮烦，肩舆得得款祠坛。莫嫌勺水能多少，自是壶中世界宽。
喜客泉
作者：刘宰
朝代：宋
体裁：古风

物我未忘情，无情惟止水。底事山中泉，客来如有喜。悠然镜面平，倏尔鱼眼生。少焉开笑面，似与客逢迎。客喜泉岂知，泉笑客何有。邂逅深山中，聊结无情友。
喜延陵从事还任
作者：刘宰
朝代：宋
体裁：五言律诗

闻道古延邑，欢迎旧尹归。邻翁争扫舍，学子竞牵衣。剩喜陈编在，还欣俗物稀。樽前重怀想，葵日映清晖。
喜王节夫过访
作者：刘宰
朝代：宋

我方丱角子胜冠，我老君犹鬓未斑。可但孤生多疾疢，也输华馆富清閒。交情敢忘莺求友，野性终便鹿在山。何日归欤同里社，杖藜来往翠微间。
喜王节夫过访
作者：刘宰
朝代：宋

我方丱角子胜冠，我老君犹鬓未斑。
可但孤生多疾疢，也输华馆富清閒。
交情敢忘鶑求友，野性终便鹿在山。
何日归欤同里社，杖藜来往翠微间。
喜西岗桥成并书邦美东西桥记后
作者：刘宰
朝代：宋

西岗水与洮湖通，修梁自昔横西东。
百年兴废人不同，谁其记者竹庵翁。
喜君架木续前功，朝曦夕照明垂虹。
地脉不断和气钟，纡朱曳紫还家风。
邂逅归来一亩宫，幽花野草迷青红。
躬耕会有年谷丰，笑咏五柳卑扬雄。
可但日高花影重，罗帷醉起酣笙钟。
喜西岗桥成并书邦美东西桥记后
作者：刘宰
朝代：宋

西岗水与洮湖通，脩梁自昔横西东。百年兴废人不同，谁其记者竹庵翁。喜君架木续前功，朝曦夕照明垂虹。地脉不断和气钟，纡朱曳紫还家风。邂逅归来一亩宫，幽花野草迷青红。躬耕会有年谷丰，笑咏五柳卑扬雄。可但日高花影重，罗帷醉起酣笙钟。
喜雨柬权邑蔡丞
作者：刘宰
朝代：宋

高槐障午暑，巨竹摇清风。中郎百世英，一官此从容。心事付盟鸥，年光占候虫。客来欲有言，一笑抚双松。曰余不负丞，哦诗有新工。天意亦怜才，要施及物功。适此岁荐饥，旱气日蕴隆。雨应长官祈，犹未周四封。雁鹜抱文书，朋来立庭中。公曰旱既甚，此理贵感通。洁齐走群望，精意格苍穹。西山殷其雷，万叠耸云峰。南湖飞霹雳，彷佛追蛟龙。斯须天壤间，万象俱晦蒙。飞湍连日夜，一洗旱魃空。树艺走丁壮，欢呼沸儿童。岁功已权舆，馀閒清缿筒。行歌何所云，丞哉宁负公。
喜雨柬权邑蔡丞
作者：刘宰
朝代：宋

高槐障午暑，巨竹摇清风。
中郎百世英，一官此从容。
心事付盟鸥，年光占候虫。
客来欲有言，一笑抚双松。
曰余不负丞，哦诗有新工。
天意亦怜才，要施及物功。
适此岁荐饥，旱气日藴隆。
雨应长官祈，犹未周四封。
鴈鹜抱文书，朋来立庭中。
公曰旱既甚，此理贵感通。
洁齐走羣望，精意格苍穹。
西山殷其雷，万迭耸云峯。
南湖飞霹雳，彷佛追蛟龙。
斯须天壤间，万象俱晦蒙。
飞湍连日夜，一洗旱魃空。
树艺走丁壮，讙呼沸儿童。
岁功已权舆，余閒清缿筩。
行歌何所云，丞哉宁负公。
嘲啼鸟
作者：刘宰
朝代：宋

破袴年来未改为，园中啼鸟汝何知。
从教解使君侯悟，尔死何由得盖帷。
嘲啼鸟
作者：刘宰
朝代：宋

破裤年来未改为，园中啼鸟汝何知。从教解使君侯悟，尔死何由得盖帷。
回陈兄惠瓜
作者：刘宰
朝代：宋
体裁：七言绝句

碧圆到眼舌生津，三载深惭拜赐频。莫怪尊前最知味，东陵自是种瓜人。
因石令君行有感成古诗一章呈丞尉二丈不知退之亦肯效孟郊樊宗师以文滑稽否
作者：刘宰
朝代：宋
体裁：古风

绝代有佳人，洁齐处深宫。组织成文章，黼黻可帝躬。兰菊媚幽姿，桃李自春风。出门非所识，所识非所从。婉娈彼谁女，剪制了不工。膏沐倚市门，苟为悦己容。顾盼若有得，刍雉靡不同。出门惟所之，谐笑缭西东。寄语道傍人，取舍须至公。荣华一时耳，礼义百年中。
夜梦续句
作者：刘宰
朝代：宋

大化赋羣有，修短亦天只。
彭殇谁得失，鹏鷃均适己。
我今识其然，昏旦视生死。
青青竹篱下，不种桃与李。
老荠怙春柔，丛蒿荐芳旨。
耘锄藉人力，四时自终始。
属餍幸朝夕，过计胡为尔。
勿笑赵孟偷，甚矣吾衰矣。
夜梦续句
作者：刘宰
朝代：宋

大化赋群有，脩短亦天只。彭殇谁得失，鹏鴳均适己。我今识其然，昏旦视生死。青青竹篱下，不种桃与李。老荠怙春柔，丛蒿荐芳旨。耘锄藉人力，四时自终始。属餍幸朝夕，过计胡为尔。勿笑赵孟偷，甚矣吾衰矣。
天台道中
作者：刘宰
朝代：宋
体裁：五言律诗

花重朝霏散，鸟啼春意深。风光自流转，行役负登临。涧水流新绿，山云捲夕阴。病容兼白鬓，漂泊此时心。
天台道中用陈氏园亭韵
作者：刘宰
朝代：宋

笋舆穿过万重山，邂逅登亭一解颜。剩欲题诗遍苍石，举头羞见岭云閒。亭俯澄波对碧山，山头古木总苍颜。爱山未办还山计，猿鹤还应伴我閒。
天台道中用陈氏园亭韵·其一
作者：刘宰
朝代：宋

笋舆穿过万重山，邂逅登亭一解颜。
剩欲题诗徧苍石，举头羞见岭云閒。
天台道中用陈氏园亭韵·其一
作者：刘宰
朝代：宋

笋舆穿过万重山，邂逅登亭一解颜。剩欲题诗遍苍石，举头羞见岭云閒。
天台道中用陈氏园亭韵·其二
作者：刘宰
朝代：宋
体裁：七言绝句

亭俯澄波对碧山，山头古木总苍颜。爱山未办还山计，猿鹤还应伴我閒。
天马歌书刘漕子淮海秋思诗藁后
作者：刘宰
朝代：宋
体裁：古风

贰师城空渥洼涸，百年徒费秦川榷。眼明见此玉花骢，画工如山笔难貌。朔风号，朔雪舞，交河水冰连后土。一声嘶入玉门关，掣断阴云日当午。超八骏，友六龙。天人一笑和鸾雍，驽骀百万那能从。
奉送符伯寿尉太平
作者：刘宰
朝代：宋

一年三伏秋后前，大火更借炎官权。竹林杖屦北窗眠，君方陆走水行船。君言半世苦迍邅，一官迟次安且便。瓜时骤及非偶然，今我不往人争先。交承久宦思田园，侧身东望心悁悁。民情厌旧期改弦，今我不往人烦冤。左符再下催行轩，欲挽君留胡得焉。君才明敏性静专，天府四举贤书连。民淳不假綵棒悬，定知学子来差肩。酌君荐藕侑新莲，青白不受污涂迁。赠君以笔并吴笺，官閒铁砚勤磨研。敬亭山下有臞仙，耕云钓雪老林泉。痒疴预欲知民编，少屈从之古道边。长官报政将朝天，集英唱第吾同年。剩欲因君寄短篇，有言不尽中勤拳。相逢一笑开初筵，为说故人今白颠。
奉送符伯寿尉太平
作者：刘宰
朝代：宋

一年三伏秋后前，大火更借炎官权。
竹林杖屦北窗眠，君方陆走水行船。
君言半世苦迍邅，一官迟次安且便。
瓜时骤及非偶然，今我不往人争先。
交承久宦思田园，侧身东望心悁悁。
民情厌旧期改絃，今我不往人烦冤。
左符再下催行轩，欲挽君留胡得焉。
君才明敏性静专，天府四举贤书连。
民淳不假綵棒悬，定知学子来差肩。
酌君荐藕侑新莲，青白不受污涂迁。
赠君以笔并吴笺，官閒铁砚勤磨研。
敬亭山下有臞仙，耕云钓雪老林泉。
痒疴预欲知民编，少屈从之古道边。
长官报政将朝天，集英唱第吾同年。
剩欲因君寄短篇，有言不尽中勤拳。
相逢一笑开初筵，为说故人今白颠。
奉送诸兄谒府
作者：刘宰
朝代：宋
体裁：七言律诗

男邦养士拟侯邦，师帅宁分彼一方。明辨正须烦幕府，作成庶不异州庠。紫金山迥连三岛，甘露楼高俯八荒。六代豪华犹在目，停桡毋惜小徜徉。
奉酬友人登多景楼见怀
作者：刘宰
朝代：宋

云横不断古神州，缥缈河山总戍楼。此地几经人北顾，长江不住水东流。犬羊万里知离穴，稻蟹三吴正得秋。人事天时多错忤，一杯聊复润吟喉。
奉酬友人登多景楼见怀
作者：刘宰
朝代：宋

云横不断古神州，缥缈河山总戍楼。
此地几经人北顾，长江不住水东流。
犬羊万里知离穴，稻蟹三吴正得秋。
人事天时多错忤，一杯聊復润吟喉。
奉酬敬亭石隠君
作者：刘宰
朝代：宋
体裁：七言绝句

宛陵佳处敬亭山，中有臞仙独自閒。剩喜好音来物外，莫令佳句到人间。
奉酬陈居士
作者：刘宰
朝代：宋

高人不作饭牛歌，盍向沧浪具笠蓑。正使同舟欠西子，也胜逐日效秦娥。
奉酬陈居士
作者：刘宰
朝代：宋

高人不作饭牛歌，盍嚮沧浪具笠蓑。
正使同舟欠西子，也胜逐日效秦娥。
学门肇开为诸兄贺
作者：刘宰
朝代：宋

几年黉宇傍城隈，礼乐文章蔽草莱。逵道一朝随地辟，宫墙数仞倚天开。举头日月清光近，入眼湖山秀气来。寄语乡邦头角士，龙门此去会风雷。
学门肇开为诸兄贺
作者：刘宰
朝代：宋

几年黉宇傍城隈，礼乐文章蔽草莱。
逵道一朝随地闢，宫墙数仞倚天开。
举头日月清光近，入眼湖山秀气来。
寄语乡邦头角士，龙门此去会风雷。
宴金坛邑官致语口号
作者：刘宰
朝代：宋
体裁：七言律诗

百里儿童沸诵声，湖山堂上集群英。德星欲应今宵瑞，霖雨先开昨夜晴。正是壶中银漏永，不妨坐上玉山倾。明年此会君知否，冠佩蝉联拱圣明。
宿云边感怀
作者：刘宰
朝代：宋

虚馆怯朝寒，幽梦不可续。展转复展转，万感起心曲。世涂嗟枘凿，亲养悲风木。悔往舌噬脐，念来弓拟鹄。悠悠穹壤间，方寸浪驰逐。西山有仙子，胸次湛寒玉。何年白鹤归，就我云边宿。挽衣起凝睇，飞鸥下平绿。
宿云边感怀
作者：刘宰
朝代：宋

虚馆怯朝寒，幽梦不可续。
展转復展转，万感起心曲。
世涂嗟枘凿，亲养悲风木。
悔往舌噬脐，念来弓拟鹄。
悠悠穹壤间，方寸浪驰逐。
西山有仙子，胸次湛寒玉。
何年白鹤归，就我云边宿。
挽衣起凝睇，飞鸥下平绿。
宿直里店二首
作者：刘宰
朝代：宋

扁舟泛泛逐惊湍，朔吹飙飙作晓寒。舣棹远来投野店，应门幸喜得儒冠。稻穫田空宿水禽，去来终夜有清音。投床倦客无他想，祇有江湖万里心。
宿直里店二首·其一
作者：刘宰
朝代：宋
体裁：七言绝句

扁舟泛泛逐惊湍，朔吹飙飙作晓寒。舣棹远来投野店，应门幸喜得儒冠。
宿直里店二首·其二
作者：刘宰
朝代：宋
体裁：七言绝句

稻穫田空宿水禽，去来终夜有清音。投床倦客无他想，祇有江湖万里心。
寄刑台范黄中
作者：刘宰
朝代：宋
体裁：古风

秋气清，秋风高。想见刑台旧居士，巾车独往恣游遨。偃仰戴公庐，逍遥焦公居。想前辈之风流，悲末俗之崎岖。白眼睨视，抵掌嘻吁。酌之以漫塘之酒，侑之以漫塘之藕。酒之味醇而不漓，藕之性洁而不污以泥。于以介眉寿，于以明素守。对此长歌，其乐如何。相望虽隔于秋水，明月幸同于千里。
寄同年朱景渊通判八首
作者：刘宰
朝代：宋

念昔从子游，金陵佳丽地。幕府盛宾僚，东南称两尉。子才清而通，我拙世无二。栎社虽轮囷，灵根同晚岁。默数金陵友，在者犹四人。纠曹今别乘，法官驾朱轮。千钟已弗暨，一念还酸辛。况我病所缠，渔樵寄此身。输子曳朱绂，斑衣奉慈亲。当时最少年，雪林紫芝翁。诗名三十年，正复坐此穷。落日澹平湖，宿草鸣寒蛩。何时一樽酒，往酹与子同。四海游夫子，粹学洞古今。闻善亟推挽，常恐力不任。时危系长才，白日已西沉。拱木战寒风，凄其千载心。茂苑子周子，慷慨忧时危。斯文鼌董流，炳炳日星垂。言深众所惊，用浅才不施。穹窿山下笛，怀人定谁其。滕子嗜古学，万卷作生计。孤灯耿夜阑，盗畏不敢睨。至宝世不售，虚名竟何利。尚想古城隅，幽花开绕砌。细柳真将军，劲气可立懦。向来拯时危，功略天下半。屡诏不肯起，出处悬自断。十载山泽游，万念春冰涣。何当求识面，介子同里闬。古人重结交，一诺轻千金。嗟我与夫子，论交岁月深。一别三十年，两鬓霜雪侵。愿言益自强，雁来时寄音。
寄同年朱景渊通判八首·其一
作者：刘宰
朝代：宋
体裁：古风

念昔从子游，金陵佳丽地。幕府盛宾僚，东南称两尉。子才清而通，我拙世无二。栎社虽轮囷，灵根同晚岁。
寄同年朱景渊通判八首·其七
作者：刘宰
朝代：宋

细柳真将军，劲气可立懦。向来拯时危，功略天下半。屡诏不肯起，出处悬自断。十载山泽游，万念春冰涣。何当求识面，介子同里闬。
寄同年朱景渊通判八首·其七
作者：刘宰
朝代：宋

细柳真将军，劲气可立懦。
向来拯时危，功畧天下半。
屡诏不肯起，出处悬自断。
十载山泽游，万念春冰涣。
何当求识面，介子同里闬。
寄同年朱景渊通判八首·其三
作者：刘宰
朝代：宋

当时最少年，雪林紫芝翁。诗名三十年，正复坐此穷。落日澹平湖，宿草鸣寒蛩。何时一樽酒，往酹与子同。
寄同年朱景渊通判八首·其三
作者：刘宰
朝代：宋

当时最少年，雪林紫芝翁。
诗名三十年，正復坐此穷。
落日澹平湖，宿草鸣寒蛩。
何时一樽酒，往酹与子同。
寄同年朱景渊通判八首·其二
作者：刘宰
朝代：宋
体裁：古风

默数金陵友，在者犹四人。纠曹今别乘，法官驾朱轮。千钟已弗暨，一念还酸辛。况我病所缠，渔樵寄此身。输子曳朱绂，斑衣奉慈亲。
寄同年朱景渊通判八首·其五
作者：刘宰
朝代：宋
体裁：古风

茂苑子周子，慷慨忧时危。斯文晁董流，炳炳日星垂。言深众所惊，用浅才不施。穹窿山下笛，怀人定谁其。
寄同年朱景渊通判八首·其五
作者：刘宰
朝代：宋

茂苑子周子，慷慨忧时危。斯文鼌董流，炳炳日星垂。言深众所惊，用浅才不施。穹窿山下笛，怀人定谁其。
寄同年朱景渊通判八首·其八
作者：刘宰
朝代：宋

古人重结交，一诺轻千金。嗟我与夫子，论交岁月深。一别三十年，两鬓霜雪侵。愿言益自强，雁来时寄音。
寄同年朱景渊通判八首·其八
作者：刘宰
朝代：宋

古人重结交，一诺轻千金。
嗟我与夫子，论交岁月深。
一别三十年，两鬓霜雪侵。
愿言益自强，鴈来时寄音。
寄同年朱景渊通判八首·其六
作者：刘宰
朝代：宋
体裁：古风

滕子嗜古学，万卷作生计。孤灯耿夜阑，盗畏不敢睨。至宝世不售，虚名竟何利。尚想古城隅，幽花开绕砌。
寄同年朱景渊通判八首·其四
作者：刘宰
朝代：宋

四海游夫子，粹学洞古今。闻善亟推挽，常恐力不任。时危系长才，白日已西沉。拱木战寒风，凄其千载心。
寄同年朱景渊通判八首·其四
作者：刘宰
朝代：宋

四海游夫子，粹学洞古今。
闻善亟推輓，常恐力不任。
时危系长才，白日已西沉。
拱木战寒风，凄其千载心。
寄呈王浩翁府判
作者：刘宰
朝代：宋

天下江山推第一，多景名楼信端的。君家正占多景前，第一风光环燕席。梁邑归来县债了，骅骝得路乾坤小。锦衣聊复效昼游，户庭郁葱佳气绕。手栽松菊成三径，更敞轩楹临绿沼。客来宁厌马喧枥，夜宴不知鸡戒晓。辟书闻又上公车，连帅亲题仲举舆。只今淮上未安集，二虏南望犹睢盱。要知两淮须保障，保障一撤长江孤。边臣之虑不及此，但知椎剥供苞苴。红女去机农释耒，荆榛满野号鼪鼯。君官其间踰十载，洞识本末知盈虚。愿君亟分刺史符，稍回和气还边隅。尽收徂诈入赤籍，有功必赏罪必诛。招来耕桑遍陇亩，抚摩一意沦肌肤。人知亲上死其长，荷戈不惮供前驱。阚如当道卧于菟，犬羊遁走宁复馀。更归未用师黄石，且侍玉皇香案侧。不惟文武见全才，要与清朝分淑慝。